Ranking BWF: Lee Zii Jia Jatuh Lagi

Kedudukan jaguh perseorangan lelaki negara, Lee Zii Jia terus mencatatkan penurunan selama empat minggu berturut-turut sejak 6 Jun lalu.

Kemaskini oleh Persekutuan Badminton Dunia (BWF) pada hari ini mengesahkan pemain berusia 25 tahun tersebut jatuh satu anak tangga berbanding pada minggu lalu.

Kejatuhan itu bermakna Zii Jia kini berada di tangga ke-14 dunia dengan kutipan 54,476 mata dan kini semakin hampir untuk terkeluar daripada senarai 15 perseorangan terbaik dunia.

Sebagai tambahan, kedudukan Zii Jia jatuh selepas pemain perseorangan Hong Kong, Ng Ka Long Angus melonjak sebanyak tiga anak tangga sekaligus menghuni kekedudukan ke-13 dunia setelah mara ke separuh akhir Terbuka Taipei, baru-baru ini.

Kedudukan Zii Jia yang merupakan pemain bebas (independent) dalam Ranking Dunia terdedah untuk terus jatuh pada minggu-minggu mendatang lebih-lebih lagi pemain berusia 25 tahun ini mengambil keputusan untuk berehat seketika daripada arena badminton antarabangsa.

Dalam perkembangan sama, Tze Yong juga mencatatkan penurunan satu anak tangga dan jatuh ke kedudukan ke-21 dunia. Ini berpunca daripada juara Terbuka Taipei, Chico Aura dari Indonesia yang mencatatkan lonjakan sebanyak lima anak tangga sekaligus menghuni posisi ke-18 dunia.

Manakala, Cheam June Wei yang mara ke suku akhir Terbuka Taipei kini berada di tangga ke-41 dunia selepas naik empat anak tangga.

Aidil Sholeh pula kembali berada dalam kedudukan 100 terbaik dunia selepas naik 24 anak tangga ke kedudukan 98 dunia – kelompok kedudukan yang kali terakhir dihuninya pada Mei lalu.


Bruno & Cavani Pastikan Man Utd Tidak Kalah Minggu Ini

Dua jaringan oleh pemain tengah Portugal, Bruno Fernandes dan satu gol oleh Edinson Cavani memastikan Manchester United tidak mengalami kekalahan dalam aksi Liga Perdana Inggeris (EPL), minggu ini.

Dua jaringan Bruno tersebut dilakukannya pada separuh masa pertama ketika menentang skuad bimbingan Carlo Ancelotti iaitu Everton di Goodison Park.

That header 😍⚽ @B_Fernandes8 #MUFC #EVEMUN pic.twitter.com/7ebnRwxltM

Jaringan pertamanya hadir pada minit ke-25 menerusi satu tandukan di dalam kotak penalti hasil hantaran cantik oleh pertahanan kanan, Luke Shaw.

Manakala gol keduanya pula hasil kuisan penuh bergaya dari luar kotak penalti menewaskan penjaga gol lawan, Jordan Pickford pada minit ke-33.

Ketika Manchester United dilihat akan menamatkan saingan dengan keputusan 2-1, pemain gantian, Cavani muncul menjaringkan gol ketiga ketika waktu kecederaan.

Expert finish from our Brazilian magician! DCL flicked on Pickford's kick, Bernard controlled, made space to shoot and fired it into the bottom corner to give us the lead on 20 minutes.UP THE TOFFEES!!! ✊ #EVEMUN https://t.co/lW3URV7AWG

Bagaimanapun, dalam perlawanan yang penuh intensiti tersebut, pasukan tuan rumah terlebih dahulu melakukan jaringan pembukaan pada minit ke-20 sumbangan Bernard Duarte.

Keputusan 3-1 ini pastinya menceriakan skuad bimbingan Ole Gunnar Solksjaer setelah mereka gagal meraih kemenangan dalam dua aksi terdahulu dalam saingan liga ketika menentang Arsenal dan Chelsea.

Kemenangan ini turut membolehkan skuad Red Devils melonjakkan kedudukan ke posisi ke-13 sekurang-kurangnya untuk seketika waktu.

Featured Image: Manchester United & Everton


TMJ Beri Bayangan Falcao Semakin Hampir Ke JDT?

Adakah penyerang yang pernah beraksi dengan beberapa kelab gergasi eropah seperti Porto, Atletico Madrid, AS Monaco, Manchester United dan Chelsea iaitu Radamel Falcao semakin hampir untuk menyertai Johor Darul Ta’zim (JDT)?

Persoalan itu tercetus susulan satu ciapan oleh pemilik Johor Darul Ta’zim (JDT), DYAM Tunku Ismail Ibni Sultan Ibrahim merangkap Tunku Mahkota Johor (TMJ) menerusi akaun Twitter peribadinya, pada hari ini.

See you very soon JDT31 💙♥  @FALCAO @MorrisPagniell2 @OfficialJohor pic.twitter.com/pzLmIIzopc

— HRH Crown Prince of Johor (@HRHJohorII) April 27, 2023

“Jumpa anda dalam masa terdekat,” ciapnya sambil memautkan akaun Falcao serta ejennya, Morris Pagnielli. Ciapan itu turut dikepilkan dengan empat buah foto dimana dua daripadanya melibatkan pertemuan antara TMJ dan Morris baru-baru ini.

Pada awal Mac lalu, media berpangkalan di Sepanyol iaitu Marca melaporkan penyerang berusia 37 tahun ini mendapat tawaran kontrak selama dua tahun daripada JDT sekaligus menghangatkan gosip perpindahannya ke Liga Malaysia.

Selain itu, tawaran tersebut turut merangkumi potensi Falcao sebagai duta kelab berjulukan Harimau Selatan serta negeri Johor apabila bersara kelak.

Featured Image: Instagram Morris Pagniello


Usah Mimpi Lihat Gandingan Messi & Ronaldo di Juventus

Rata-rata peminat bola sepak mula mengimpikan untuk melihat gandingan Lionel Messi bersama Cristiano Ronaldo di Juventus.

Ia dikuatkan dengan tindakan Messi menghantar transfer request untuk meninggalkan FC Barcelona – kelab yang diwakilinya sejak remaja – pada jendela perpindahan kali ini.

Bukan sahaja kalangan peminat bola malah media-media bola sepak tersohor dunia seperti 433, Bleacher Report Football dan Goal turut membuat hantaran di laman sosial mengenai gandingan impian ini.

Bagaimanapun wartawan Sky Sports, Fabrizio Romano meninggalkan satu komen dalam sebuah hantaran yang dibuat oleh akaun Instagram 433.

“Tiada peluang (langsung),” tulis wartawan kelahiran Itali itu.

Fabrizio merupakan wartawan yang menjadi rujukan peminat-peminat bola sepak seluruh apabila tiba musim jendela perpindahan pemain di eropah.

Hampir 90% laporan-laporan yang ditulis oleh Fabrizio mengenai gosip perpindahan pemain-pemain bola sepak di eropah adalah betul.

Kesukaran utama untuk merealisasikan gandingan Messi dan Cristiano adalah kekangan kewangan. Lebih daripada €1 juta seminggu perlu dibayar oleh Juventus sekiranya mahu menggunakan khidmat kedua-dua pemain ini.

Tidak sukar untuk memahami mengapa gandingan Cristiano dan Messi sangat diimpikan oleh majoriti peminat bola sepak seluruh dunia. Kedua-duanya merupakan penyerang terbaik dekad ini.

Untuk rekod, Messi telah menjaringkan 634 gol bersama Barcelona manakala Cristiano pula mempunyai 638 gol hasil bersama pasukan Sporting CP, Manchester United, Real Madrid dan Juventus.

Disebabkan itu hanya Messi dan Cristiano yang mendominasi anugerah pemain terbaik dunia, Ballon d’Or sebanyak 11 kali sejak dari tahun 2008 sehingga 2019.

Kecuali pada tahun 2018, anugerah yang diberikan oleh France Football ini dianugerahkan kepada pemain tengah, Luka Modric.

Hal ini kerana Modric menunjukkan pencapaian individu yang menakjubkan bersama Real Madrid dan skuad kebangsaan Croatia.

Berbalik kepada tindakan Messi mahu meninggalkan skuad Blaugrana, khabar angin bertiup kencang bahawa dia memilih untuk beraksi dalam kancah Liga Perdana Inggeris (EPL).

Dipercayai pasukan Manchester City kendalian Pep Guardiola menjadi sasaran utamanya.


Cabaran Antarabangsa Bahrain: Tze Yong Lepasi Pusingan 32, Joo Ven Kandas

Perseorangan lelaki No.1 Persatuan Badminton Malaysia (BAM), Ng Tze Yong berhasil memulakan Cabaran Antarabangsa Bahrain yang disertainya dengan langkah kanan.

Tze Yong yang diletakkan selaku pilihan pertama kejohanan tidak mempunyai masalah untuk merekodkan kemenangan ke atas pemain India, Sathish Karunakaran secara “straight set” dengan skor 21-16 dan 21-17 pada Pusingan 32.

Kemenangan itu sekaligus membolehkannya menempah tiket ke Pusingan 16. Di peringkat ini, Tze Yong akan turun berentap dengan seorang lagi pemain India iaitu Meiraba Maisnam.

R32#MAS🇲🇾 Ng Tze Yong(1) def. #IND🇮🇳 Sathish Karunakaran 21-16 21-17

— BAM (@BA_Malaysia) November 30, 2022

Pemain berusia 19 tahun ini mara selepas menundukkan lawannya, pemain Indonesia, Bodhi Gotama menerusi tiga set permainan yang berkesudahan dengan skor 17-21, 21-14 dan 21-15.

Sementara itu, seorang wakil negara merangkap perseorangan bebas (independent) iaitu Soong Joo Ven yang turut sama beraksi dalam kejohanan ini mengalami nasib yang berbeza dan terpaksa akur tumpas di Pusingan 32.

Joo Ven yang diletakkan sebagai pilihan keenam tumpas kepada pemain India, Kartikey Kumar secara “straight set” dengan skor 13-21 dan 14-21 sekaligus terlepas tiket kemaraan ke pusingan berikutnya.

Featured Image: Badminton Association of Thailand


Barisan Kejurulatihan Sedia Ada ‘Kurang Yakin’ Punca Thailand Lantik Polking Kemudi Skuad Sukan SEA

Skuad Thailand bawah 23 tahun (B-23) yang beraksi dalam temasya Sukan SEA 2021 Vietnam kelak akan mendapat sentuhan daripada ketua jurulatih skuad senior, Alexandre ‘Mano’ Polking.

Perkara tersebut diumumkan oleh pengurus pasukan senior dan skuad B-23, Nualphan Lamsan atau dikenali ramai sebagai Madam Pang dalam satu sidang media, Isnin lalu.

Menurut laporan Bangkok Post, Madam Pang berbuat demikian kerana barisan kejurulatihan sedia ada yang diketuai oleh Worrawoot Srimaka khuatir mereka tidak dapat menjalankan tugas dengan sebaiknya dalam temasya sukan dwitahunan itu nanti.

#BREAKING มาโน โพลกิง คุมทัพช้างศึก U23 ล่าเหรียญทองซีเกมส์

อ่านเพิ่มเติม : https://t.co/njR9xiMLUL#ช้างศึก #ทีมชาติไทย #TogetherAsOne #Changsuek #Thailand #บอลไทย #ฟุตบอลไทย #FAThailand #ช้างศึกU23 #ทีมชาติไทยU23 #Seagames #ซีเกมส์ pic.twitter.com/VIUGDHObwH

— Changsuek (@Changsuek_TH) April 11, 2022

Sejak dilatih kembali oleh Worrawoot bermula Ogos tahun lalu, prestasi skuad Thailand B-23 tidak begitu memberangsangkan dengan sekadar muncul naib juara Kumpulan J dalam Kelayakan Piala Asia B-23 serta naib juara Piala AFF B-23 2022.

Mereka juga kalah tiga perlawanan berturut kepada Qatar, China dan Iraq dalam kejohanan persahabatan antarabangsa, Dubai Cup 2022 yang berlangsung pada penghujung Mac lalu.

Untuk makluman semua, Worrawoot merupakan individu yang sama membimbing skuad Thailand B-23 muncul pemenang pingat emas Sukan SEA 2017 Kuala Lumpur dengan menumpaskan Malaysia pada perlawanan akhir.

Madam Pang turut menambah, Polking hanya mengambil alih skuad Thailand B-23 dalam saingan temasya Sukan SEA yang bermula 6 hingga 23 Mei kelak. Manakala Worrawoot kekal menjadi ‘bos’ skuad Thailand B-23 dalam saingan Piala Asia B-23 di Uzbekistan pada Jun kelak.

Sebagai tambahan, Polking dilantik menjadi ketua jurulatih skuad senior Thailand pada September 2021 diangkat menjadi ‘hero’ negara apabila berjaya membimbing skuad Gajah Perang muncul juara Piala AFF 2020 dengan menumpaskan Indonesia pada perlawanan akhir yang berlangsung di Singapura, Januari lalu.


Indonesia Masters: 3 Beregu Malaysia Bertemu Wakil Tuan Rumah Di Pusingan Kedua

Pusingan 1 Kejohanan Indonesia Masters menyaksikan 3 daripada 5 pasangan beregu lelaki Malaysia berjaya mencatatkan kemenangan bertemu lawan masing-masing sekaligus meneruskan kemaraan ke Pusingan 2.

Tiga pasangan beregu tersebut merupakan pasangan beregu lelaki Malaysia yang menghuni ranking 20 teratas dunia iaitu Aaron Chia-Soh Wooi Yik, Ong Yew Sin-Teo Ee Yi dan Goh Sze Fei-Nur Izzuddin.

Menariknya, ketiga-tiga pasangan negara ini bakal bertemu pasangan beregu tuan rumah pada Pusingan 2 yang akan bermula pada hari esok.

Aaron-Wooi Yik yang merupakan pilihan ke-5 untuk menjuarai kejohanan ini bakal bertemu beregu muda Indonesia, Panjer Dadiara-Bryan Elohim yang berusia 19 dan 21 tahun masing-masing.

Manakala beregu bebas (independent) negara, Yew Sin-Ee Yi akan bertemu beregu Indonesia yang menghuni ranking ke-138 dunia, Sabar Gutama-Moh Isfahani.

Akhir sekali, beregu yang menduduki tangga ke-19 dunia, Sze Fei-Nur Izzuddin akan akan turun menentang pasangan beregu Indonesia yang mencipta kejutan menumpaskan beregu senegaranya, Fajar Alfian-Rian Ardianto yang berada di ranking lebih tinggi iaitu Muhammad Shohibul Fikri dan Bagas Maulana.

Berdasarkan rekod pertemuan, gandingan Sze Fei-Nur Izzuddin pernah beraksi bertemu Shohibul Fikri-Bagas Maulana sebanyak sekali pada tahun 2019 yang lalu dan kemenangan berpihak kepada beregu Malaysia.

Untuk baki dua pertemuan lagi melibatkan wakil Malaysia dan Indonesia, ianya bakal menjadi pertemuan pertama bagi keempat-empat pasangan tersebut.

Featured Image: Badminton Photo / Badminton Association of Malaysia


Faisal Dan Arif Sudah ‘Angguk Kepala’ Sertai TFC

Penyerang lincah, Faisal Halim atau dikenali sebagai Mickey dilaporkan sudah bersetuju secara lisan untuk menyertai pasukan berpangkalan di pantai timur, Terengganu Football Club (TFC).

Turut sama menyatakan persetujuan adalah penyerang UiTM FC yang melakukan gol akrobatik ketika menentang Kelantan dalam saingan Piala Malaysia tempoh hari, Arif Anwar.

67' | GOL ARIF ANWAR!@uitmfclions menambah jaringan ketiga menerusi Arif Anwar. #TMPialaMalaysia2020#UiTMKEL#MFLLive pic.twitter.com/r9cWR27hj4

“Ya saya akui dua penyerang itu sudah berada dalam senarai pemain TFC dalam mengharungi cabaran Liga Malaysia musim depan selain Piala AFC.

“Pemain itu pun sudah setuju untuk menyarung jersi pasukan, jadi selepas kontraknya berakhir dengan pasukan masing-masing, kita akan menandatangani kontrak mereka.

“Kehadiran dua pemain meningkat naik itu bakal menambah ketajaman di jentera serangan lebih-lebih lagi TFC bakal bersaing dalam pentas Piala AFC musim depan,” kata sebuah sumber seperti dilaporkan oleh Harian Metro.

Sekitar pertengahan november, Faisal yang merupakan pemain kelahiran Pulau Pinang telah mengumumkan secara rasmi meninggalkan pasukan Pahang setelah 5 tahun beraksi bersama pasukan tersebut.

74' | GOL FAISAL HALIM!@officialpahang menggandakan jaringan menerusi Faisal Halim. #CIMBLigaSuper2020#PHGPDRM#MFLLive pic.twitter.com/HkQc620IXb

Bermula dari saat itu, pemain skuad kebangsaan bawah 23 tahun ini kuat dikaitkan dengan TFC yang dikendalikan oleh Nafuzi Zain.

Manakala Arif yang merupakan bekas pemain pasukan Harimau Muda B memainkan peranan penting di posisi serangan dalam membantu skuad The Lion Troop menduduki tangga ke-6 Liga Super 2020 dan mara ke suku akhir Piala Malaysia 2020.

Featured Image: Terengganu Football Club


Olimpik 2020: Hanya 25 Minit Diperlukan Zii Jia Tumpaskan Pemain Ukraine

Pemain badminton perseorangan lelaki negara, Lee Zii Jia tidak mempunyai sebarang masalah untuk meraih kemenangan pertama peringkat Kumpulan M dalam temasya Sukan Olimpik Tokyo 2020.

Hanya 25 minit diperlukan oleh pemain berusia 23 tahun ini untuk menumpaskan lawannya Artem Pochtarov dari Ukraine secara ‘straight set’ dengan pungutan mata 21-5 dan 21-11 di Musashino Forest Sport Plaza.

RESULTS: #Tokyo2020Group M#MAS Lee Zii Jia def. #UKR Pochtarov Artem 21-5 21-11#DemiMalaysia#KontinjenMalaysia#BadmintonMalaysia#BadmintonLovers pic.twitter.com/L3FvtRBoEq

Untuk aksi seterusnya, Zii Jia akan bertemu wakil Perancis, Brice Leverdez.


BAM Buat Kursus Bimbingan Media Sosial Kepada Pemain Badminton Negara

Persatuan Badminton Malaysia (BAM) bakal mengadakan beberapa kursus dan program dalaman buat pemain-pemain badminton negara sepanjang oktober dan november ini.

Antara kursus yang dirancang oleh persatuan tersebut adalah pengendalian media sosial yang betul dan efektif supaya memberi nilai tambah kepada setiap atlet.

Selain itu mereka turut bercadang untuk memberikan bimbingan mengenai percukaian dengan memanggil pihak Lembaga Hasil Dalam Negeri (LHDN).

Kesemua kursus dan program ini akan dijalankan dalam tempoh dua bulan ini memandangkan tiada sebarang kejohanan antarabangsa sehingga hujung tahun ini.

OFFICIAL: The escalation of COVID-19 cases nationwide has led the BAM to freeze sanctions given to the organisation of badminton tournaments until 30 November.

“Banyak program yang akan kita laksanakan untuk pemain dan kebanyakan aktiviti diadakan pada Oktober dan November.

“Pada Disember, fokus adalah terhadap latihan kerana kita mahu pemain berada pada tahap terbaik apabila kejohanan kembali bermula pada Januari tahun depan.

“Kita akan manfaatkan sepenuhnya tempoh masa yang ada ini. Kita akan buat latihan mental dan beberapa kursus dalaman.

“Contohnya, seperti bagaimana pemain mahu menggunakan media sosial mereka dengan betul dan lebih efektif.

“Selain itu, kita juga akan menjemput wakil daripada pihak LHDN bagi menerangkan mengenai cukai pendapatan dan sebagainya.

“Sebelum ini, kita tidak boleh buat program-program seperti ini kerana pemain sibuk menyertai kejohanan di luar negara. Jadi, kita akan manfaatkan masa yang ada ini,” kata Setiausaha Agung BAM, Datuk Kenny Goh seperti dilaporkan oleh Berita Harian.

Untuk rekod, kali terakhir pemain-pemain badminton negara menyertai kejohanan antarabangsa adalah pada mac lalu dalam saingan All England sebelum semua kejohanan ditangguhkan susulan pandemik Covid-19.


Kejohanan Dunia BWF: Lee Zii Jia Lepasi Cabaran Perancis, Pemain Portugal Menanti Di Pusingan 32

Jaguh badminton negara, Lee Zii Jia menepati ramalan melangkah dengan mudah ke Pusingan 32 dalam Kejohanan Dunia BWF 2022.

Pemain yang berada ranking kelima dunia ini melangkah ke pusingan tersebut selepas berhasil menjinakkan cabaran pemain Perancis, Brice Leverdez di Pusingan 64, sebentar tadi.

Dalam perlawanan tersebut, Brice Leverdez yang berada di ranking ke-40 dunia terpaksa akur dengan kehebatan Zii Jia tumpas secara “straight set” dengan skor yang berkesudahan 9-21 dan 13-21 dalam tempoh masa 39 minit permainan.

TotalEnergies BWF World Championships 2022MS – Round of 6421 21 🇲🇾Zii Jia LEE🏅 9  13 🇫🇷Brice LEVERDEZ

🕗 in 39 minutes https://t.co/rgeldsP2gd

— BWFScore (@BWFScore) August 22, 2022

Menyoroti kembali pertemuan melibatkan kedua-dua pemain, Zii Jia dan Leverdez direkodkan pernah berentap sebanyak tiga kali sebelum ini di pentas antarabangsa.

Pertemuan itu berlangsung di temasya Sukan Olimpik Tokyo 2020, Thailand Masters 2019 dan Badminton Terbuka Bitburger 2017 yang menyaksikan dua daripanya dimenangi oleh Zii Jia.

Memandangkan cabaran di Pusingan 64 telah selesai, Zii Jia yang meluncur ke Pusingan 32 akan berhadapan pula dengan pemain Portugal, Bernardo Atilano (ranking ke-138).

Untuk makluman semua, pemain No.1 Portugal yang berusia 26 tahun ini mara secara percuma apabila pemain Jerman yang sepatutnya menjadi lawannya, Max Weisskirchen menarik diri di Pusingan 64.

Featured Image: Badminton Association of Thailand


Michael Jordan Tubuh Pasukan Nascar, Mahu Beri Peluang Kepada Pelumba Kulit Hitam

Legenda bola keranjang Amerika Syarikat, Michael Jordan memilih untuk mengubah arah dalam hidupnya dengan mencuba sukan baharu.

Beliau yang sememangnya dianggap sebagai ikon dalam dalam sukan bola keranjang beralih arah dengan menubuhkan pasukan Nascar.

Ditubuhkan bersama-sama bekas juara Daytona 500 sebanyak tiga kali, Denny Hamlin.

BREAKING NEWS: Michael Jordan, @dennyhamlin announce new NASCAR Cup Series team in 2021, featuring @BubbaWallace as their driver.Details: https://t.co/EwR56T9Xez pic.twitter.com/A4rvWXdGZ2

Jordan berharap dengan penubuhan pasukan tersebut ianya akan menjadi platform kepada lebih ramai pelumba kulit hitam dalam kancah sukan Nascar ini.

“Berdasarkan sejarah, Nascar mempunyai masalah dari segi kepelbagaian (pelumba) dan hanya ada beberapa sahaja pemilik pasukan yang terdiri daripada etnik berkulit hitam.”

“Waktu ini adalah masa yang terbaik Nascar melalui evolusi dan menghadapi perubahan sosial dengan lebih lagi,” katanya menerusi BBC Sport.

Pasukan yang diterajui oleh Jordan dan Hamlin ini hanya akan menggunakan seorang sahaja pemandu berbanding dua seperti yang dilakukan oleh majoriti pasukan.

Bubba Wallace diangkat sebagai pemandu tunggal untuk pasukan tersebut.

This is a unique, once-in-a-lifetime opportunity that I believe is a great fit for me at this point in my career. I’m grateful and humbled that they believe in me and I’m super pumped to begin this adventure with them. 🤘🏾BW https://t.co/q5tCyiurpi

“Ini merupakan satu peluang yang unik dan hanya berlaku sekali sahaja dalam hidup.”

“Saya rasakan peluang ini amat bersesuaian untuk karier saya,” kata Wallace yang dalam masa yang sama masih mengekalkan komitmennya bersama pasukan Joe Gibss Racing.

Untuk rekod, Jordan hanya merupakan individu kulit hitam kedua yang memiliki pasukan Nascar di peringkat tertinggi.

Nama pasukan, penaja dan kereta bakal diumumkan kelak dan mereka bakal bersaing untuk musim 2021.


Terbuka Perancis: Pearly-Thinaah Julung Kalinya Tumpaskan Nami-Shida

Akhirnya beregu wanita No.1 negara, Pearly Tan dan Thinaah Muralitharan berjaya menumpaskan salah satu lawan yang paling sukar dalam karier mereka.

Pernah bertembung dengan pasangan terbabit sebanyak enam kali sebelum ini di pentas antarabangsa namun kesemuanya berakhir dengan kekalahan.

Bagaimanapun, perkara itu berubah sama sekali apabila Pearly-Thinaah julung kalinya berhasil menumpaskan beregu Jepun yang kini menghuni ranking ketiga dunia, Nami Matsuyama dan Chiharu Shida, sebentar tadi.

Kejayaan penuh bermakna itu hadir ketika mereka turun di pentas suku akhir Terbuka Perancis 2022, dimana, Pearly-Thinaah berjaya melakar kemenangan menerusi tiga set permainan yang berkesudahan dengan skor 15-21, 21-14 dan 21-13 dalam tempoh lebih satu jam permainan.

YONEX French Open 2022.WD – Quarter final               🇲🇾Pearly TAN🏅15 21 21 🇲🇾Muralitharan THINAAH🏅21 14 14 🇯🇵Nami MATSUYAMA               🇯🇵Chiharu SHIDA

🕗 in 74 minutes https://t.co/Zh2fsV5vmJ

— BWFScore (@BWFScore) October 28, 2022

Pada masa yang sama, kemenangan ini membolehkan pasangan negara yang berada di ranking ke-11 dunia ini mara ke peringkat separuh akhir.

Untuk pengetahuan semua, secara tidak langsung, ianya menamatkan kemarau ke peringkat separuh akhir melanda Pearly-Thinaah yang menghampiri empat bulan lamanya.

Sebagai rekod, kali terakhir mereka merekodkan kemaraan ke peringkat separuh akhir dalam kejohanan berstatus Jelajah Dunia BWF adalah di kejohanan Malaysia Masters yang berlangsung awal Julai lalu.

Sebagai tambahan, perjalanan Pearly-Thinaah di Terbuka Perancis ini diteruskan dengan bertemu beregu ranking ke-138 dunia, Baek Ha-na dan Lee So-hee di peringkat separuh akhir, esok.

Pasangan dari Korea ini mara selepas melakukan kejutan menumbangkan beregu wanita No.1 dunia dari China, Chen Qing Chen dan Jia Yi Fan.


Hoki Piala Dunia Remaja 2021: Malaysia Sasar Lepasi Peringkat Kumpulan Terlebih Dahulu

Skuad hoki lelaki remaja kebangsaan akan menyertai kejohanan Hoki Piala Dunia Remaja 2021 yang akan berlangsung di Bhubaneswar, India bermula 24 November kelak.

Berdasarkan undian, Malaysia yang dibimbing oleh Coach Wallace Tan diletakkan dalam Kumpulan A bersama-sama Belgium, Afrika Selatan dan Chile.

Sementara itu, bercakap mengenai sasaran, Pengerusi Jawatankuasa Pengurusan Pasukan Kebangsaan, Dato’ Ahmad Najmi Razak memaklumkan mahu melihat skuad hoki lelaki remaja ini melepasi peringkat kumpulan terlebih dahulu.

“Selepas berbincang dengan Coach Wallace dan barisan kejurulatihan, sasaran kita adalah untuk melepasi peringkat kumpulan terlebih dahulu.

“Dan kemudiannya kita akan naik satu anak tangga, kita langkah satu per satu.” katanya dalam sidang media yang diadakan pada Sabtu lalu.

Untuk makluman semua, Malaysia akan memulakan saingan ini dengan menentang Chile (24 November) dan diikuti dengan menentang Belgium (26 November) sebelum menamatkan cabaran Kumpulan A dengan bertemu Afrika Selatan (27 November).

Sementara itu, Konfederasi Hoki Malaysia (MHC) turut mengumumkan senarai 20 pemain yang terpilih untuk mewakili Malaysia dalam kejohanan ini. Mereka menyenaraikan 2 penjaga gol, 6 pertahanan, 5 pemain tengah dan 7 penyerang.

Berikut adalah senarai penuh 20 pemain skuad hoki lelaki remaja kebangsaan:

Featured Image: Malaysian Hockey Confederation


Pertahanan Kacukan, Daniel Ting Berpisah Dengan KL City Kerana Tak Mahu Divaksin

Pelbagai spekulasi timbul selepas pertahanan kacukan England-Malaysia, Daniel Ting dimaklumkan tidak kembali bersama pasukannya, Kuala Lumpur City FC (KL City) untuk mengharungi saingan musim 2022.

Menurut laporan akhbar berbahasa inggeris tempatan, New Straits Times, ‘punca sebenar’ bek kiri berusia 29 tahun itu tidak pulang ekoran menolak untuk mendapatkan suntikan vaksin Covid-19.

Perkara tersebut didedahkan sendiri oleh Presiden Persatuan Bola Sepak Kuala Lumpur (KLFA), YB Khalid Abdul Samad merangkap Ahli Parlimen Shah Alam di dalam ucapannya semasa kongres persatuan itu, semalam.

Baca: Selangor Akui Cuba Dapatkan Khidmat Pertahanan Kacukan Malaysia-England Sebelum Ini

“Daniel tidak mahu divaksin, dan dia sekarang berada di UK (United Kingdom). Dia telah meninggalkan KL City,” kata Khalid seperti dipetik daripada portal akhbar terbabit.

Khalid turut mengesahkan pemain kelahiran Cheshire, England itu secara rasminya berpisah dengan pasukan juara Piala Malaysia 2021 ini.

Sebelum ini, ‘kehilangan’ Daniel ini dikaitkan dengan pemain itu bakal menyertai pasukan lain dalam saingan Liga Super pada musim ini. Ianya selepas Daniel mempamerkan prestasi yang memberasangkan sebagai bek kiri dalam saingan Liga Super dan Piala Malaysia musim lalu.

Kekosongan bek kiri yang ditinggalkan oleh Daniel itu diisi oleh seorang lagi pemain kacukan baharu yang ditandatangani oleh KL City iaitu Declan Lambert yang merupakan kembar kepada pemain tengah mereka, Ryan Lambert.

Featured Image: Kuala Lumpur City


Syarikat Air Minuman Umum Tajaan Terhadap KL City Sempena Hari Air Sedunia

Sebuah syarikat jenama air minuman tempatan, Jantzen tampil sebagai penaja baharu buat pasukan berpangkalan di ibu kota, Kuala Lumpur City FC bersempena dengan Hari Air Sedunia.

Kehadiran syarikat yang ditubuhkan pada tahun 1997 ini sebagai penaja baharu skuad kendalian Bojan Hodak ini diumumkan dalam satu majlis menandatangani pernjanjian kerjasama yang berlangsung di Stadium Bola Sepak Kuala Lumpur, Cheras pada hari ini.

Turut dimaklumkan dalam majlis itu, perjanjian penajaan ini bertempoh selama setahun. Namun kedua-duanya terbuka untuk melanjutkan kerjasama melebihi tempoh terbabit.

Kesinambungan daripada kerjasama ini, Jantzen turut diangkat sebagai rakan hidrasi buat skuad berjululan The City Boys ini.

Untuk makluman semua, ini merupakan entiti sulung yang hadir menaja KL City pasca pengambilalihan Rinani Group yang diketuai oleh ahli korporat, Noor Azri Noor Azerai.


Sukan SEA: Tuan Rumah Benam Skuad Wanita Malaysia 3-1 Di Suku Akhir

Skuad wanita negara terpaksa akur disingkirkan oleh pasukan tuan rumah, Vietnam seawal peringkat suku akhir dalam acara badminton berpasukan wanita dalam temasya Sukan SEA 2021.

Malaysia tersingkir selepas perseorangan wanita pertama (WS1), Siti Nurshuhaini, perseorangan wanita kedua (WS2), Siti Zulaikha serta perseorangan wanita ketiga (WS3), Ong Xin Yee kepada lawan masing-masing yang menyaksikan pasukan negara tumpas dengan keputusan 1-3 kepada Vietnam.

RESULTS: #SEAGames2021 QF (Women’s Team)

Yap Ling-Go Pei Kee def. Thi Phuong Hong Dinh-Thi Hoai Do 12-21 21-15 21-16#DemiMalaysia#BadmintonMalaysia pic.twitter.com/bzCosCeAog

— BAM (@BA_Malaysia) May 16, 2022

Dalam peralawan tersebut, Siti Nurshuhaini tumpas “straight set” kepada Nguyen Thuy Linh dengan skor 9-21 dan 8-21. Siti Zulaikha turut tewas “straight set” kepada Vu Thi Trang dengan pungutan mata 9-21 dan 7-21. Akhir sekali, Xin Yee pula tewas Vu Thi Anh Thu dengan skor 13-21 dan 15-21.

Hanya beregu pertama (WD1) yang menggandingkan Yap Ling bersama Go Pei Kee meraih kemenangan pada perlawanan ketiga dengan skor 21-12, 21-15 dan 21-16 dimana berhasil mengekang Vietnam daripada meraih kemenangan buat seketika.

Dengan kemenangan ini, skuad wanita Vietnam dapat menempah slot ke peringkat separuh akhir dan menanti mereka di sana adalah pasukan Indonesia yang mendapay “bye” di saingan suku akhir.’

Featured Image: Badminton Association of Malaysia


Jeddah Tuan Rumah Perlawanan Piala Dunia Kelab FIFA 2023

Persekutuan Bola Sepak Dunia (FIFA) bersama Persekutuan Bola Sepak Arab Saudi (SAFF) mengesahkan Jeddah – salah satu bandar di negara teluk berkenaan – dipilih sebagai venue perlawanan Piala Dunia Kelab FIFA 2023.

Pengumuman tersebut hadir menerusi kenyataan yang dikeluarkan badan induk bola sepak dunia menerusi laman sesawang rasminya serta dikongsikan di pelbagai media sosial.

Keputusan itu dibuat selepas lawatan delegasi FIFA ke Arab Saudi yang menyaksikan negara tersebut bakal menjadi tuan rumah Piala Dunia Kelab FIFA buat kali pertama yang akan berlangsung pada 12 hingga 22 Disember nanti.

Presiden SAFF, Yasser Al Misehal gembira FIFA memilih Jeddah selaku tuan rumah memandangkan bandar itu memiliki reputasi yang baik dalam menganjurkan kejohanan bertaraf antarabangsa selain daripada memiliki fasiliti yang berkelas dunia.

في ديسمبر الأنظار تتجه إلى جـدة 💚لمشاهدة أكبر حدث عالمي للأندية 🌍

مرحبًا بالعالم في السعودية 🇸🇦#مونديال_الأندية_بالسعودية#Clubwc pic.twitter.com/ObI1D1z46o

— الاتحاد السعودي لكرة القدم (@saudiFF) June 26, 2023

“Kami percaya penganjuran acara antarabangsa seperti Piala Dunia Kelab FIFA memberi peluang untuk membangunkan lagi sukan tersebut dan memberi inspirasi kepada peminat baharu dan sedia ada mengenali budaya negara ini dan minat mendalam kami terhadap bola sepak.”

“Bekerja rapat dengan FIFA, kami bersedia untuk menganjurkan satu kejohanan yang luar biasa dan memberikan pengalaman yang tidak dapat dilupakan untuk pemain dan peminat.” ujar Yasser dalam kenyataan yang sama.

Sebanyak tujuh pasukan mewakili konfederasi benua masing-masing termasuk tuan rumah, Al-Ittihad yang merupakan juara Liga Profesional Arab Saudi 2022-23 akan bertanding untuk merebut Piala Dunia Kelab FIFA di Jeddah.

Kelab-kelab yang turut terlibat ialah Manchester City (UEFA), Urawa Red Diamonds (AFC), Al Ahly (CAF), Leon (CONCACAF) dan Auckland City (OFC) manakala wakil CONMEBOL masih lagi belum ditentukan rentetan kejohanan Copa Libertadores masih berlangsung.

Featured Image: Saudi Arabia Football Federation (SAFF)


Dr. Mohd Daud Dapat Jemputan Bertemu Pemilik & Pengurusan PSG

Pemilik Kedah Darul Aman FC (Kedah), Tan Sri Dr. Mohd Daud Bakar berpeluang mengadakan pertemuan dengan pemilik dan pihak pengurusan kelab gergasi bola sepak Perancis iaitu Paris Saint-Germain (PSG).

Pertemuan itu dijadualkan pada 18 dan 19 Mac hadapan disamping berpeluang untuk menonton perlawanan minggu ke-28 Ligue 1 yang menemukan PSG dengan Rennes di Parc des Princes pada hari Ahad.

Jemputan pertemuan itu hadir selepas beliau menerima panggilan sejurus tiba di Lapangan Terbang Sultan Abdul Aziz Shah, Subang, sebelum menghadiri satu mesyuarat di ibu negara, semalam. Bagaimanapun, beliau belum sebarang keputusan mengenainya.

“Inilah kepentingan smart networking atau jaringan bijak dalam hidup dan bisnes.” katanya dalam hantaran media sosialnya, hari ini.

Dalam satu hantaran yang sama di laman sosialnya, Dr. Mohd Daud turut berkongsikan satu mesyuarat yang dihadirinya dengan seorang ketua pegawai eksekutif (CEO) sebuah syarikat yang bernama Sunk Value.

Menariknya pemilik syarikat berkenaan merupakan penaja utama bagi pasukan yang sedang disertai oleh pemenang Ballon d’Or sebanyak lima kali, Cristiano Ronaldo iaitu Al Nassr FC yang beraksi dalam kancah bola sepak Arab Saudi.

Beliau terkejut dengan pendedahan tersebut dan melihatnya sebagai satu ruang dan peluang buat skuad Sang Kenari.

“Saya macam tak percaya. Kelab ini ada Ronaldo. Akai saya semakin panjang. Tak payah cerita kat sini. Alhamdulillah, satu peluang & ruang yang baik kepada KDA FC.” tulisnya lagi.


King’s Cup: Tiada Kelibat Bekas Import Penang FC Disenaraikan Ketua Jurulatih Tajikistan

Senarai 22 pemain skuad kebangsaan Tajikistan yang akan menghadapi saingan King’s Cup di Thailand pada minggu ini tidak mengandungi nama bekas pemain import Penang FC, Sheriddin Boboev.

Pemain berusia 23 tahun ini beraksi bersama skuad Harimau Kumbang pada musim lalu. Pada Jun lalu, namanya turut disertakan dalam skuad Tajikistan untuk menghadapi saingan Kelayakan Piala Asia 2023 namun tidak dalam kempen King’s Cup kali ini.

Penelitian dalam senarai tersebut memperlihatkan ketua jurulatih Tajikistan, Petar Segrt beberapa pemain yang beraksi di benua eropah, antaranya, Shakhrom Samiev (Belarus), Amadani Komolov (Sepanyol), Mekhrubon Karimov (Moldova) dan Rustam Soirov (Estonia).

Selain itu, terdapat juga beberapa pemain yang beraksi di rantau asia tengah, asia selatan dan asia tenggara seperti Vakhdat Khanonov, Ekhson Pandzhshanbe (Iran), Manuchekhr Safarov, Zoir Dzhuraboev (Uzbekistan), Komron Tursunov (India) dan Amirbek Dzhuraboev (Filipina).

Manakala baki 12 lagi merupakan pemain yang beraksi dalam kancah domestik dengan majoritinya dipilih daripada kelab FC Istiklol – pendahulu Liga Tajikistan selepas mengharungi 13 perlawanan.

Untuk makluman semua, Tajikistan akan membuka kempen King’s Cup dengan bertemu Trinidad & Tobago pada peringkat separuh akhir. Perlawanan ini dijadualkan pada 22 September.

Pemenang akan mara ke perlawanan akhir bertemu samada skuad tuan rumah atau Malaysia yang turut beraksi dalam satu lagi perlawanan peringkat separuh pada 22 September itu.


Perlawanan Tier 1: Malayan Tigress ‘Bangkit’ Ikat Bangladesh Tanpa Bolos

Jumaat lalu, skuad bola sepak wanita kebangsaan, Malayan Tigress dimalukan 6-0 oleh Bangladesh dalam perlawanan antarabangsa tier 1.

Namun begitu, anak-anak buah Jacob Joseph mengelak daripada dimalukan sekali lagi dalam perlawanan kedua yang berlangsung di Stadium Bir Sherestha Shaheed Shipahi Mostafa Kamal, Dhaka, semalam.

Dalam perlawanan tersebut, Malayan Tigress berhasil mengikat Bangladesh dengan keputusan seri tanpa jaringan selepas beraksi selama 90 minit permainan.

Perlawanan Antarabangsa Tier 1 | Ahad, 26 Jun 2022

BANGLADESH 🇧🇩 0-0 🇲🇾 MALAYSIA#FAM #HarimauMalaya #MalayanTigress pic.twitter.com/Wg8riXv1zP

— FA Malaysia (@FAM_Malaysia) June 26, 2022

Penjaga gol skuad negara, Azurin Mazlan menjadi penyumbang terbesar terhadap keputusan terbabit atas tindakan cemerlangnya mengekang pelbagai asakan berbahaya ke arah gawang Malayan Tigress.

Dengan tamatnya perlawanan ini, Malayan Tigress merekodkan satu kekalahan dan satu kemenangan daripada dua perlawanan atarabangsa yang turut berfungsi sebagai perlawanan pemanas badan sebelum turun beraksi dalam Kejuaraan AFF Wanita 2022 di Filipina kelak.

Skuad wanita negara akan turun beraksi dalam saingan ini bermula 4hb Julai menentang Singapura diikuti Indonesia, Filipina, Thailand dan Australia pada 6hb, 8hb, 10hb dan 12hb bagi saingan peringkat Kumpulan A.

Featured Image: Football Association of Malaysia


PPUM Dapat Pengiktirafan AFC Medical Centre of Excellence – Keempat Di Malaysia

Pusat Perubatan Universiti Malaya (PPUM) menjadi institusi terbaru yang mendapat pengiktirafan AFC Medical Centre of Excellence daripada badan induk bola sepak benua asia, Konfederasi Bola Sepak Asia (AFC).

Pusat perubatan yang terletak di Lembah Pantai itu menerima pengiktirafan terbabit secara rasmi selepas Setiausaha Agung AFC, Datuk Seri Windsor John Paul menyampaikan sijil pengiktirafan kepada Pengarah PPUM, Profesor Dr. Nazirah Hasnan dalam satu majlis yang diadakan, semalam.

Difahamkan, PPUM menawarkan pelbagai servis dalam perubatan sukan yang merangkumi Pencegahan Kecederaan (injury prevention), rawatan kecederaan dan pemulihan (injury treatment & rehabilitation) serta penilaian untuk kembali bersukan semula (return to sport assessment).

Selain itu, mereka turut menawarkan servis Penilaian Perubatan & Kecergasan Prakejohanan yang terbahagi kepada tiga pakej utama serta dua pakej penilaian yang dikhususkan kepada pemain bola sepak yang mengikuti garis panduan yang disyorkan oleh Persekutuan Persatuan Bola Sepak Antarabangsa (FIFA) dan Persatuan Bola Sepak Malaysia (FAM).

Sebagai rekod, PPUM menjadi institusi keempat di Malaysia menerima pengiktirafan tersebut daripada pihak AFC.

Tiga institusi lain mempunyai pengiktirafan AFC Medical Centre / Clinic of Excellence ialah Kuala Lumpur Sports Medicine Centre (KLSMC), Klinik Setia Jalan Gombak dan Institut Sukan Negara (ISN).

Untuk pengetahuan semua, pengiktirafan AFC Medical Centre of Excellence ini mula dilancarkan pada pada 2018 dengan tujuan memberi pengiktirafan kepada pusat perubatan dan klinik di asia yang mempamerkan penerajuan dalam kemahiran klinikal, pemulihan, penyelidikan, pendidikan termasuk pencegahan kecederaan serta menangani kecederaan dalam bola sepak tahap tertinggi.

Sebagai tambahan, antara fasiliti perubatan atau institusi lain di benua asia yang menerima pengiktirafan yang sama adalah seperti berikut:

Featured Image: Universiti Malaya Medical Centre Facebook


Peraturan Baharu MFL: Kelab Layak Mohon Tangguh Perlawanan Sekiranya 50% Pemain Dijangkiti Covid-19

Pengelola liga tempatan, Malaysian Football League (MFL) memaklumkan membuat pindaan melibatkan Peraturan Perlawanan Tertunda Covid-19.

Menerusi kenyataan oleh Ketua Pegawai Eksekutif (CEO) MFL, Stuart Ramalingam berkata kelab hanya layak memohon penangguhan perlawanan sekiranya 50 peratus atau lebih dari jumlah pendaftaran skuad utama bagi pegawai dan pemain yang layak didaftarkan pada hari perlawanan dijangkiti Covid-19 atau kontak rapat bergejala.

“Untuk permohonan penangguhan ini, kelab perlu mengemukakan dokumen antaranya bukti keputusan ujian dan status Mysejahtera serta surat pengesahan daripada doktor pasukan,” kata Stuart.

Malaysian Football League (MFL) mengumumkan dua perlawanan pertama Liga Premier 2022 terpaksa ditunda akibat jangkitan wabak COVID-19, iaitu Selangor FC 2 lwn Skuad Projek FAM-MSN dan PDRM FC lwn Kuching City FC.#LigaPremier2022

“Walaubagaimanapun, sekiranya penundaan perlawanan yang berlanjutan sehingga menjejaskan penjadualan perlawanan liga dan kalendar pertandingan MFL secara keseluruhannya, maka sebarang keputusan dan tindakan adalah tertakhluk kepada Ahli Lembaga Pengarah MFL,” tambahnya lagi.

Dalam kenyataan yang sama, MFL turut mengumumkan penundaan dua perlawanan pembukaan dalam saingan Liga Premier 2022.

Ini selepas 14 pemain serta pegawai pasukan PDRM FC didapati positif Covid-19 dan menjadi kontak rapat bergejala. Sementara itu, dua jurulatih serta kesemua pemain Skuad Projek FAM-MSN juga menerima nasib yang sama.

Justeru, perlawanan yang membabitkan kedua-dua pasukan, Selangor FC 2 vs Skuad Projek FAM-MSN dan PDRM FC vs Kuching City FC yang sepatutnya berlangsung pada 5 dan 7 Mac ditunda. Tarikh baharu melibatkan dua perlawanan tersebut akan diumumkan dalam masa terdekat.

Featured Image: Football Association of Malaysia


Fabio Quartararo Muncul Pelumba Perancis Pertama Menjuarai MotoGP

Pelumba Monster Energy Yamaha, Fabio Quartararo muncul pelumba pertama dari Perancis yang menjuarai Kejuaraan Dunia Motosikal MotoGP.

Walaupun saingan MotoGP 2021 masih berbaki dua perlumbaan lagi, pelumba berusia 22 tahun ini mengesahkan kejuaraan secara keseluruhan apabila pencabar terdekatnya, Francesco Bagnaia mengalami kemalangan dalam perlumbaan GP Emilia Romagna, semalam.

Dalam perlumbaan terbabit, pelumba Ducati ini sedang mendahalui perlumbaan dan hanya tinggal lima pusingan sahaja lagi sebelum melintasi garisan penamat.

Ini menyebabkan mata yang dikumpul oleh Fabio selepas menamatkan perlumbaan tersebut di tempat keempat sudah tidak boleh diatasi oleh mana-mana pelumba lain lagi.

Berdasarkan statistik pada musim ini, Fabio merangkul kejuaraan dunia dengan memenangi lima perlumbaan, menaiki podium sebanyak 10 kali serta bermula sebanyak lima kali pada petak pertama.

Untuk makluman semua, ini juga kejuaraan sulung yang diraih oleh Fabio sejak menyertai saingan kelas premier, MotoGP pada tahun 2019 bersama Petronas Yamaha SRT.


Messi Muncul Pemain Pertama Cetak 100 Gol Untuk Argentina

Pemenang Ballon d’Or sebanyak tujuh kali, Lionel Messi menempa satu lagi rekod dalam kariernya dengan muncul sebagai pemain pertama yang menjaringkan 100 gol buat skuad kebangsaan Argentina.

Pemain berusia 35 tahun ini melakar rekod tersebut ketika perlawanan persahabatan antarabangsa menentang Curacao bertempat di Estadio Unico Madre de Ciudades, pada awal pagi tadi waktu Malaysia.

Messi merangkap kapten skuad La Albiceleste menempa rekod terbabit apabila menjaringkan gol pembukaan pada minit ke-20 permainan menerusi satu rembatan deras dalam kotak penalti melepasi penjaga gol lawan, Eloy Room.

A post shared by Selección Argentina (@afaseleccion)

Bagaimanapun, jaringannya tidak terhenti setakat itu sahaja. Selang 13 minit kemudian, Messi berhasil menambah dua lagi jaringan dalam tempoh empat minit sekaligus mencetak hatrik daripada perlawanan ini.

Dengan pertambahan jaringan terbabit, Messi kini mengungguli carta penjaring terbanyak skuad kebangsaan Argentina dengan catatan 102 gol.

Dalam perlawanan yang sama, empat lagi rakan sepasukannya, Nicolas Gonzalez, Enzo Fernandez, Angel Di Maria dan Gonzalo Montiel turut menambah satu gol masing-masing sekaligus membuatkan Argentina menang bergaya dengan keputusan 7-0 ke atas pasukan di ranking ke-86 dunia itu.

Sebagai rekod, Messi mencetak jaringan pertamanya bersama skuad senior Argentina ketika bertemu Croatia dalam perlawanan antarabangsa pada Mac 2006.

Sementara itu, jaringan ke-50 bersama Argentina pula hadir ketika menentang Bolivia pada Mac 2016 dalam perlawanan kelayakan Piala Dunia 2018.

Senarai 10 penjaring terbanyak Argentina sepanjang zaman adalah seperti berikut:


Sukan SEA: Lee Shun Yang Bertemu Pemain No.1 Thailand Di Suku Akhir

Perseorangan muda negara, Lee Shun Yang tiada masalah untuk mengatasi pemain Laos bagi melepasi Pusingan 1 dalam acara badminton individu, temasya Sukan SEA 2021.

Dalam perlawanan tersebut, Shun Yang, 20 tahun, merekodkan kemenangan ke atas Phonesack Sokthavy secara “straight set” dengan skor 21-5 dan 21-4.

R16#MAS🇲🇾 Lee Shun Yang def. #LAO🇱🇦 Phonesack Sokthavy 21-5 21-4#DemiMalaysia #BadmintonMalaysia pic.twitter.com/sjSfZQxEVz

— BAM (@BA_Malaysia) May 19, 2022

Kemenangan itu membolehkan dia mengesahkan kemaraan ke peringkat suku akhir bertemu pemain No.1 Thailand merangkap juara kejohanan dunia remaja sebanyak tiga kali berturut-turut, Kunlavut Vitidsarn.

Untuk makluman semua, Kunlavut mara ke peringkat suku akhir selepas menundukkan perseorangan Vietnam, Le Duc Phat dengan skor.

Sebagai rekod, Shun Yang dan Kunlavut pernah berentap sebanyak satu kali. Pertemuan kedua-dua pemain ini berlangsung dalam kejohanan remaja bawah 19 tahun (B-19), Cabaran Antarabangsa Remaja Shera-Roza-BTY di Bangkok, Thailand pada tahun 2018.

Pertemuan tersebut dimenangi oleh Kunlavut secara “straight set” dengan skor 21-6 dan 21-19.

Featured Image: Badminton Association of Malaysia & Badminton Association of Thailand


Ketua Jurulatih Baharu Dari Portugal Bimbing Kelab Ronaldo

Al Nassr diwakili oleh pemenang Ballon d’Or sebanyak lima kali merangkap penyerang skuad kebangsaan Portugal, Cristiano Ronaldo mendapat ketua jurulatih baharu yang senegara dengan kelahirannya iaitu Luis Castro.

Kelab yang beraksi dalam kancah Liga Pro Saudi (SPL) yang berpangkalan di Riyadh mengesahkan perlantikan jurulatih berusia 61 tahun terbabit menerusi makluman di pelbagai platform media sosialnya, semalam. Pengumuman itu juga hadir ketika skuad berjulukan Al-Alami sedang menjalani kem latihan pramusim di Portugal.

Bagaimanapun, tiada sebarang tempoh kontrak didedahkan kepada umum oleh Al Nassr dalam pengumuman terbabit.

Under the supervision of our new coach ⚽💛 pic.twitter.com/OWmySE9Z4H

— AlNassr FC (@AlNassrFC_EN) July 6, 2023

Sebelum ini, Castro merupakan pengurus pendahulu Liga Serie A di Brazil iaitu Botafogo. Kelab terbabit berada di puncak liga dengan 33 mata selepas mengharungi 13 perlawanan.

Untuk pengetahuan semua, bola sepak di rantau negara arab bukanlah sesuatu yang asing buatnya. Sekitar 2021 hingga 2022, Castro sudah pernah ke Qatar dengan peranan sebagai ketua jurulatih Al-Duhail SC.

Antara kelab besar di eropah yang pernah dikemudinya ialah Shakhtar Donetsk. Selebihnya adalah kelab-kelab di Portugal seperti Porto, Vitoria Guimaraes, GD Chaves, Rio Ave dan lain-lain lagi.

Sebagai tambahan, kehadiran Castro ini adalah untuk menggantikan Dinko Jelicic dari Croatia yang berperanan sebagai ketua jurulatih sementara bermula pertengahan April lalu.


Antonio Conte Tinggalkan Spurs Selepas 16 Bulan

Tottenham Hotspur mengumumkan ketua jurulatihnya, Antonio Conte meninggalkan kelab berpangkalan di utara London tersebut selepas 16 bulan bersama.

Pengumuman itu hadir menerusi satu makluman di laman sesawang rasmi serta dikongsikan di pelbagai platform media sosial milik Spurs pada pagi tadi.

Sehubungan dengan pengumuman ini, Spurs turut mengumumkan Cristian Stellini akan memegang jawatan sebagai ketua jurulatih sementara sehingga tamat musim ini dengan Ryan Mason sebagai penolong ketua jurulatih.

— Tottenham Hotspur (@SpursOfficial) March 26, 2023

Sebagai rekod, Conte mula dilantik sebagai ketua jurulatih Spurs pada November 2021 menggantikan Nuno Espirito.

Ketika musim pertamanya mengemudi Spurs, Conte berhasil membawa pasukan ini menamatkan saingan Liga Perdana Inggeris (EPL) di tangga keempat mengatasi kelab seteru setempatnya, Arsenal sekaligus meraih slot ke Liga Juara-Juara UEFA (UCL).

Pada ketika ini, Spurs sedang menghuni tangga keempat EPL dengan meraih 49 mata daripada 28 perlawanan.


Penjaring Terbanyak Tempatan, Baddrol Bakhtiar Wakili Malaysia – ‘Why Not?’ Kata Coach Aidil

Ketua jurulatih Kedah Darul Aman (Kedah), Aidil Sharin Sahak tidak nampak sebarang halangan buat kaptennya, Baddrol Bakhtiar kembali dipanggil untuk menyarung jersi skuad kebangsaan, Harimau Malaya.

Malahan jurulatih berusia 44 tahun itu turut menyatakan Baddrol atau lebih dikenali sebagai Badd setiasa menjadi pemain penting dalam pasukan Kedah serta merupakan salah seorang pemain terbaik dalam kancah bola sepak tempatan pada masa kini.

Lebih mengagumkan, pemain berusia 33 tahun itu turut meletakkan namanya selaku penjaring terbanyak Liga Super dalam kalangan pemain tempatan pada musim ini.

Badd muncul penjaring tempatan terbanyak Liga Super musim ini dengan menjaringkan 7 gol mengatasi penyerang muda Terengganu, Hakimi Abdullah (5 gol) dan penyerang senior, Amri Yahyah (4 gol).

“Mengapa tidak? Dia masih merupakan salah seorang pemain terbaik di dalam liga, dia memberikan segala-galanya, sikap dan komitmen,

“Saya berpendapat dengan (rekod) Baddrol merupakan penjaring gol tempatan terbanyak, mengapa tidak berikannya peluang, saya percaya Tan Cheng Hoe mempunyai perancangan yang baik untuknya.” katanya yang turut mesra dengan panggilan Coach Aidil.

Untuk makluman semua, kali terakhir Badd menyarung jersi Harimau Malaya ketika diturunkan beraksi menentang Tajikistan dalam satu perlawanan persahabatan pada November 2019.

Sementara itu, Coach Aidil memberikan pujian kepada kesemua barisan pemain, kejurulatihan, pengurusan serta penyokong Kedah atas kejayaan mengekalkan kedudukan selaku naib juara Liga Super buat dua kali berturut-turut pada musim ini.

“Dua tahun berturut-turut menamatkan saingan di tempat kedua, tidak banyak pasukan boleh melakukannya dengan skuad yang kecil (tanpa pasukan simpanan), tidak mempunyai bajet yang besar, pujian harus diberikan kepada semua di dalam kelab yang menjadikan (perkara) ini sebuah kenyataan.” jelasnya.

Sebagai bonus, kedudukan naib juara liga ini memberikan skuad Hijau Kuning slot automatik ke pentas kejohanan bola sepak antarabangsa peringkat asia iaitu Piala AFC 2022.

Sebagai rekod, sejak Coach Aidil mengemudi pasukan berpangkalan di utara semenanjung tanah air ini bermula tahun 2019, selain daripada konsisten meletakkan Kedah selaku naib juara Liga Super dua kali berturut-turut, beliau juga telah membimbing Kedah ke pentas final sebanyak dua kali dan memenangi Piala FA 2019.

Featured Image: Kedah Darul Aman


DAZN Kini Boleh Dilanggan di Malaysia Dengan Harga RM8.90 Sebulan

Perkhidmatan penstriman sukan, DAZN kini boleh mula dilanggan di Malaysia dan harga yang ditawarkan adalah hanya RM8.90 sahaja.

Ini selepas pihak mereka telah mengesahkan untuk mengembangkan lagi perkhidmatannya ke 200 negara bermula 1 disember kelak.

Setakat ini, pelanggan DAZN di Malaysia hanya dapat menonton penstriman langsung melibatkan sukan pertarungan. Pertarungan terdekat adalah perlawanan tinju melibatkan Ryan Garcia menentang Luke Campbell yang dijadualkan pada 5 disember kelak.

Selain daripada penstriman langsung mengenai pertarungan dan perlawanan sukan, DAZN juga menayangkan siri dokumentari seperti The Making Of Jose Mourinho, Being Mario Gotze dan beberapa judul lagi.

Bagaimanapun, tiada sebarang makluman samada pelanggan perkhidmatan DAZN di Malaysia dapat menyaksikan perlawanan langsung saingan Liga Juara-Juara UEFA, Liga Europa dan kejohanan bola sepak utama eropaha yang lain-lain atau pun tidak.


Vietnam Diberi Tempoh Sehingga Oktober Tentukan Status Sukan SEA 2021

Jawatankuasa Penganjur Sukan SEA 2021, Vietnam diberikan tempoh sehingga Oktober hadapan oleh Persekutuan Sukan Asia Tenggara (SEAFG) untuk menentukan status temasya sukan dwitahunan tersebut.

Menurut laporan Sports247, Presiden Jawatankuasa Olimpik Filipina (POC), Abraham Tolentino menerusi laporan media antarabangsa menyatakan, SEAGF mahu Vietnam membuat keputusan samada meneruskan temasya ini pada tahun 2022 atau dibatalkan.

Satu mesyuarat secara atas talian dilangsungkan pada jumaat lalu dan Tolentino turut memaklumkan Mei 2022 sebagai tarikh yang sesuai untuk menganjurkan Sukan SEA Vietnam 2021 dan kesemua 11 negara yang bertanding mempersetujuinya.

Atlet 4×100 Negara Berlatih Awal – Sasar Pingat Emas Sukan SEA 2021 https://t.co/22kfUs2Lzo pic.twitter.com/13fEgaI7n3

Baca: Sukan SEA Vietnam Ditunda Ke Tahun 2022 Ekoran Situasi Semasa Pandemik

Untuk makluman semua, Vietnam memutuskan untuk menunda penganjuran Sukan SEA 2021 pada Julai lalu ekoran situasi pandemik Covid-19 yang melanda negara tersebut.

Sementara itu, tuan rumah Sukan SEA 2023, Kemboja mengesahkan akan menganjurkan temasya kali ke-32 kelak sekitar bulan Februari selepas sambutan Tahun Baru Cina.

Antara perkembangan lain, Sports247 turut melaporkan temasya Sukan SEA 2025  iaitu temasya kali ke-33 akan dianjurkan di Thailand.


Perancis Larang Henti Perlawanan Untuk Berbuka – Langgar Prinsip Sekularisme

Persekutuan Bola Sepak Perancis (FFF) mengeluarkan arahan kepada pegawai perlawanan untuk tidak membenarkan menghentikan permainan bagi memberi ruang kepada pemain beragama Islam berbuka puasa.

Menurut laporan media antarabangsa, Ketua Suruhanjaya Pengadil FFF, Eric Borghini berkata, amalan berbuka puasa semasa perlawanan itu tidak mematuhi peraturan FFF dan didakwa boleh mengganggu permainan.

Tambah beliau, perkara itu termasuk menghormati prinsip sekularisme di dalam bola sepak berdasarkan emel oleh badan induk bola sepak republik berkenaan yang dihantar kepada para pegawai perlawanan, kelab-kelab bertanding, pemegang lesen dan badan-badan bertanggung jawab.

La FFF rappelle l'interdiction des pauses pendant un match pour rompre le jeûne du ramadan : https://t.co/kFGvmIyRFF pic.twitter.com/RU4RFQFSpM

— L'ÉQUIPE (@lequipe) March 31, 2023

Keputusan ini mendapat maklumbalas yang pelbagai memandangkan beberapa bintang Ligue 1 juga merupakan mereka yang beragama Islam dan berpuasa di bulan Ramadhan seperti Presnel Kimpembe dan Achraf Hakimi (Paris Saint-Germain) serta Moussa Dembele (Lyon).

Dalam perkembangan yang sama, pengendali Nice, Didier Digard menempelak FFF ke atas keputusan yang dibuat dan menegaskan bahawa bola sepak Inggeris lebih berfikiran terbuka berbanding di Perancis.

Keputusan tersebut bertentangan dengan amalan yang ditetapkan pihak Liga Perdana Inggeris yang lebih inklusif dengan membenarkan para pengadil untuk menghentikan perlawanan seketika bagi memberi laluan kepada para pemain beragama Islam.

Featured Image: PSG – Paris Saint-Germain


Kejohanan Berbasikal Trek Dunia: Fadhil Zonis Sasar Catat Masa Bawah Seminit

Pelumba basikal trek negara, Muhammad Fadhil Mohd Zonis meletakkan sasaran untuk mencatatkan masa di bawah seminit dalam acara 1 kilometer (km) ujian masa pada Kejohanan Berbasikal Trek Dunia 2021.

Menurut laporan akhbar tempatan Harian Metro, pelumba muda berusia 23 tahun itu meletakkan sasaran tersebut untuk memecahkan rekod kebangsaan yang diciptanya iaitu 1 minit 00.305 saat (s) ketika beraksi di Kejohanan Dunia di Berlin, tahun lalu.

Baca: Basikal WX-R Sengaja Diletakkan Harga RM300,000 – Ini ‘Rahsia’ Dikongsikan Azizulhasni Awang

“Jika saya boleh buat bawah satu minit, kemungkinan besar ada peluang untuk memenangi pingat pada Kejohanan Dunia kali ini,” katanya seperti dipetik daripada portal akhbar berkenaan.

Tambahnya lagi, sasaran tersebut bukan sahaja menjadi impiannya malahan turut dituntut oleh jurulatih kebangsaan, John Beasley.

“Setakat ini persiapan semua berjalan dengan lancar dan saya memang sudah bersedia untuk beraksi,” katanya lagi yang akan terbang ke kejohanan tersebut di Roubaix, Perancis pada 10 Oktober nanti.

Artikel Berkaitan: Shah Firdaus & Fadhil Zonis Bakal Sertai 3 Acara

Untuk makluman semua, bulan Mei lalu, Fadhil menyertai Kejohanan Berbasikal Piala Negara-Negara UCI di Hong Kong. Di kejohanan tersebut, Fadhil berhasil membawa pulang pingat emas dan perak masing-masing dalam acara keirin dan ujian masa 1km.

Sebagai tambahan, kejohanan yang akan berlangsung pada 20 hingga 24 Oktober kelak akan turut disertai oleh seorang lagi pelumba negara iaitu Muhammad Shah Firdaus Sahrom.

Featured Image: Instagram Fadhil Zonis


Sukan SEA 2023: Atlet Lontar Peluru Para Kutip Pingat Gangsa Ketiga Peribadi

Atlet lontar peluru para negara, Muhammad Ziyad Zolkefli kini memiliki sebutir pingat perak serta tiga butir pingat gangsa dalam koleksi peribadi hasil penyertaannya dalam temasya Sukan SEA.

Terbaru, Ziyad yang berusia 33 tahun menambah pingat gangsa ketiganya ketika mengambil bahagian dalam acara lontar peluru di temasya Sukan SEA 2023 Kemboja. Pingat itu menjadi miliknya selepas mencatatkan lontaran terbaiknya sejauh 17.30 meter (m).

A post shared by Ziyad Zolkefli (@ziyadzolkefli)

Sementara itu, pingat emas dan perak bagi acara terbabit dibawa pulang oleh atlet normal Thailand, Jakkapat dan Vietnam, Thanh Binh Phan dengan catatan lontaran sejauh 17.84m dan 17.39m masing-masing.

Untuk makluman semua, atlet yang sering kali beraksi dalam kategori F20 (masalah intelektual) di temasya dan kejohanan para seperti Sukan Para ASEAN, Sukan Para Asian, Paralimpik dan Kejohanan Olahraga Para Dunia mengutip pingat pertamanya iaitu pingat perak di Sukan SEA 2017.

Dua edisi berikutnya di Filipina (2019) dan Vietnam (2021) menyaksikan Ziyad mengutip pingat gangsa.

Featured Image: Paralympic Council of Malaysia


Habib Haroon Menjadi Pemain Yang Berbeza Berbanding Musim Lalu

Pemain import tengah Terengganu FC, Habib Haroon menjadi pemain yang cukup berbeza pada musim ini berbanding musim lalu.

Itu lontaran pandangan daripada penganalisis dan bekas penyerang kebangsaan, Rudie Ramli terhadap prestasi pemain berusia 21 tahun yang mempunyai pasport Bahrain itu pada saingan minggu ke-10 Liga Super.

Prestasi itu membuatkan Rudie memilih Habib sebagai salah seorang pemain yang mengisi senarai BEST XI bagi minggu terbabit.

“Habib banyak menjadi penggerak utama serangan malah sebelum jaringannya, Terengganu banyak mendapat peluang.

4⃣-3⃣-3⃣ Berikut merupakan Best XI pusingan LS10, pilihan Rudie Ramli!

Pemain manakah sesuai dijadikan kapten kesebelasan ini? ©

Baca lanjut ➡ https://t.co/hSWcQFEqqs#LigaSuper2022 #BestXI pic.twitter.com/QeQe1N8pdB

— #LigaMalaysia2022 (@MFL_MY) June 22, 2022

“Jaringannya memang cantik malah menjadi pencetus kepada kejayaan pasukan kerana kalau tidak, mungkin sukar Terengganu untuk menang.

“Jelas dia seorang pemain yang cukup penting kepada Terengganu musim ini malah saya lihat dia seorang pemain yang berbeza berbanding musim lalu,” katanya.

Selain daripada Habib, Rudie turut memilih pemain tengah Selangor FC, Brendan Gan yang kembali membuat penampilan pertamanya selepas pulih daripada kanser yang dihadapinya pada tahun lalu.

Sementara itu, antara pemain-pemain lain yang menjadi pilihannya ialah Quentin Cheng, Sharul Nazeem Zulpakar (Selangor), Hairiey Hakim Mamat dan Shahrul Nizam Ros Hasni (Terengganu).

Melengkapkan formasi 4-3-3 pilihannya, ianya diikuti oleh S. Kumaahran (PJ City), Sony Norde (Melaka United), Caion (Selangor) dan Faisal Halim (Terengganu).

Manakala untuk ketua jurulatih yang menjadi pilihannya untuk minggu ke-10 ialah Nafuzi Zain dari pasukan Terengganu.


Hos Kelayakan Piala Asia Perlu Beri Jaminan Tidak Akan Kuarantin Pemain, Pegawai & Pengadil

Enam negara yang telah memenangi bidaan sebagai hos Kelayakan Piala Asia 2023 pada Jun nanti perlu memenuhi kriteria-kriteria atau syarat-syarat yang digariskan oleh Konfederasi Bola Sepak Asia (AFC).

Menurut laporan akhbar tempatan, Sinar Harian, sekiranya hos atau tuan rumah gagal memenuhi perkara tersebut, pihak AFC akan menarik balik hak tersebut dan akan menggantikannya dengan negara lain yang turut bertanding di pusingan kelayakan itu.

Antara kriteria yang perlu dipenuhi oleh setiap negara hos adalah memberi jaminan pemain, pegawai dan pengadil tidak perlu menjalani sebarang kuarantin apabila tiba di negara-negara hos.

Selain itu, mereka juga perlu mewujudkan gelembung sukan, penginapan hotel dengan penguatkuasaan yang ketat serta kemudahan perubatan.

“Kami telah menetapkan senarai keperluan yang perlu dipenuhi oleh setiap negara tuan rumah untuk menganjurkan pusingan Kelayakan Piala Asia 2023 pada Jun depan.

“Antaranya mewujudkan gelembung sukan, penginapan hotel dengan penguatkuasaan yang ketat, jaminan pemain, pegawai dan pengadil tidak akan menjalani sebarang kuarantin serta kemudahan perubatan.

“Jika negara-negara berkenaan tidak dapat memberikan jaminan mengenai kriteria-kriteria tersebut, mereka tidak akan mendapat hak untuk menjadi hos.

“Apa pun kami tidak bimbang kemampuan mereka untuk jadi tuan rumah, namun kami hanya mahu memastikan kesemua negara itu dapat memberikan jaminan,” kata Setiausaha Agung AFC, Datuk Windsor Paul John seperti dipetik daripada portal akhbar terbabit.

Baca: AFC Mengesahkan Malaysia Jadi Tuan Rumah Kelayakan Piala Asia 2023

Untuk makluman semua, Malaysia merupakan salah satu enam negara yang memenangi bidaan dan terpilih sebagai hos untuk Kelayakan Piala Asia ini bersama-sama India, Kuwait, Republik Kyrgyz, Mongolia dan Uzbekistan.

Sebagai tambahan, satu majlis undian untuk peringkat pusingan kelayakan ini akan diadakan pada 24 Februari kelak untuk menentukan negara yang akan diundi bersama-sama enam negara hos yang terpilih.

Featured Image: Asian Football Confederation


Partiban Nasihat Pemain Muda Untuk Berhijrah Sekiranya Kurang Minit Permainan

Pemain sayap baharu Kuala Lumpur City (KL City), J. Partiban menasihati pemain-pemain muda untuk berhijrah daripada pasukan semasa sekiranya kurang mendapat minit permainan.

Menurut pemain berusia 28 tahun tersebut, perkara itu turut dilakukannya ketika bersama pasukan negeri kelahirannya, Perak pada penghujung tahun 2014 dengan menyertai Sarawak.

“Saya ambil keputusan keluar dari Perak pada masa itu sebab mahu mendapatkan lebih banyak minit permainan dan tahun pertama saya ke Sarawak, pada mulanya memang sukar hendak dapat terus dapat kesebelasan utama.

“Namun, saya berpuas hati dapat meraih banyak pengalaman di sana dan pada tahun 2017, saya ke Terengganu, di sanalah saya dapat peluang bermainan yang cukup banyak di bawah kendalian Irfan Bakti.

“Malah, saya mampu berikan prestasi yang cukup baik semasa di Terengganu dan waktu ini rasa segala-galanya berubah dalam karier apabila semakin ramai kenal dengan saya.

“Nasihat saya kepada pemain-pemain muda jika tidak dapat minit permainan semasa di awal pembabitan karier, jangan takut ambil keputusan untuk keluar mencari cabaran baharu.

“Tunjukkan bakat anda dengan pasukan lain dan daripada situ akan hadir peluang yang lebih baik malah bekas pasukan sendiri akan berikan tawaran jika anda sudah mempunyai pengalaman bermain,” katanya.

Selepas menampilkan presembahan yang memberangsangkan terutamanya dalam saingan Liga Super dan Piala Malaysia bersama Terengganu pada tahun 2018, khidmat Partiban kembali dipancing oleh bekas pasukannya, Perak.

Pemain kelahiran Tambun, Perak ini tidak mengambil masa yang lama untuk menandatangani kontrak bersama skuad The Bos Gaurus yang ketika itu dibimbing oleh Mehmet Durakovic sekaligus menyarung jersi Kuning Hitam sehingga pertengahan musim 2021.


Terbuka Malaysia: Beregu Muda Cipta Kejutan Singkir Pasangan Wanita No.1 Jerman

Satu kejutan dicipta oleh pasangan wanita muda negara, Low Yeen Yuan dan Valeree Siow di Pusingan 32 saingan Terbuka Malaysia 2022 – Jelajah Dunia Super 750 BWF dengan menyingkirkan beregu No.1 Jerman.

Pasangan yang menghuni ranking ke-71 dan berusia 20 tahun masing-masing ini mencipta kejutan menumpaskan Linda Efler dan Isabel Lohau yang berada di ranking lebih tinggi berbanding mereka – ranking ke-24 dunia.

PETRONAS Malaysia Open 2022WD – Round of 32               🇲🇾Yeen Yuan LOW🏅17 21 21 🇲🇾Valeree SIOW🏅21 16 19 🇩🇪Linda EFLER               🇩🇪Isabel LOHAU

🕗 in 73 minutes https://t.co/RH6cL4lpzX

— BWFScore (@BWFScore) June 28, 2022

Dalam pertarungan yang berlangsung di Gelanggang 1 itu, Yeen Yuan-Valeree berhasil merekodkan kemenangan ke atas pasangan berusia 27 dan 30 tahun itu dengan skor 17-21, 21-16 dan 21-19 dalam tempoh masa 73 minit permainan.

Untuk makluman semua, kemenangan yang dicapai oleh Yeen Yuan-Valeree ini turut direkodkan dalam pertemuan sulung melibatkan kedua-dua pasangan di pentas antarabangsa.

Sementara itu, kemenangan ini turut menjadikan Yeen Yuan-Valeree akan turun berhadapan dengan beregu No.1 dunia, Chen Qing Chen dan Jia Yi Fan di Pusingan 16 yang dijadualkan berlangsung pada Khamis nanti.

Featured Image: Badminton Association of Malaysia


TFC II Turut Dirombak, Dua Pemain Import Tidak Dilanjut Kontrak

Selain merombak pasukan utama Terengganu Football Club (TFC) menjelang saingan baharu tahun 2021, pasukan simpanan TFC II turut tidak terkecuali dirombak oleh pihak pengurusan.

Antara rombakan awal yang dibuat terhadap pasukan ‘adik’ yang beraksi dalam saingan Liga Premier adalah tidak melanjutkan kontrak dua pemain importnya.

Menurut laporan akhbar tempatan, dua pemain import tersebut adalah penyerang dan kapten pasukan, Bruno Suzuki serta pemain tengah Dechi Marcel.

Dalam 🔟 pertemuan dengan UKM FC, Bruno Suzuki telah menjaringkan 6⃣ gol.Mampukah Bruno meledak lagi dalam perlawanan malam ini?Saksikan siaran langsung perlawanan Terengganu FC II lwn UKM FC di MyCujoo.#LigaPremier2020 pic.twitter.com/J8LAygIVNc

“Buat Suzuki dan Marcel, terima kasih atas kerjasama dan khidmat bersama pasukan sebelum ini, semoga pemain berkenaan mendapat tawaran daripada pasukan lain musim depan,” kata Ketua Pegawai Operasi (COO) TFC, Mohd Sabri Abas seperti dipetik daripada Harian Metro.

Manakala baki dua pemain import yang kekal adalah pertahanan Argzim Redzovic dan penyerang Jordan Mintah untuk terus menyarung jersi Hitam Putih.

Semalam Terengganu FC II berjaya meleburkan rekod tanpa kalah penyandang juara Liga Premier 2020 Pulau Pinang setelah jaringan lewat perlawanan pada minit ke-88 menerusi Jordan Mintah. 🔥#TerengganuFC#WeBleedBlackAndWhite pic.twitter.com/Vkhn43dzqr

“Argzim yang masih berbaki setahun lagi kontrak memperagakan aksi meyakinkan di barisan pertahanan termasuk membantu pasukan Terengganu FC (TFC) layak ke Piala AFC musim depan.

“Begitu juga dengan Mintah yang berjaya menarik perhatian pihak pengurusan untuk mengekalkan pemain kelahiran Ghana itu, harapan kita agar dua pemain itu mampu beraksi lebih baik musim depan.” katanya lagi.

Saat ini, skuad berpangkalan di pantai timur ini sedang meneliti beberapa pemain tempatan dan import untuk direkrut bagi memperkuatkan pasukan pada musim hadapan.

Untuk rekod, TFC II yang dibimbing oleh Roshadi Wahab menamatkan saingan Liga Premier 2020 selaku naib juara dengan kutipan 22 mata dibelakang juara, Pulau Pinang.


Video: Wan Kuzri Jaringkan Gol Kemenangan Dalam Masa Berbaki 24 Saat

Pemain kelahiran Amerika Syarikat berdarah Malaysia, Wan Kuzri Wan Kamal sekali lagi mencuri tumpuan ketika beraksi bersama pasukan bola sepak kolejnya, University of Akron.

Pemain tengah yang akan dipanggil untuk menyertai kem latihan Kelayakan Piala Asia Bawah 23 Tahun (B-23) kendalian Brad Maloney kelak memastikan kemenangan pasukannya dengan menjaringkan ‘winning goal’ ketika masa permainan bakal tamat dalam tempoh 24 saat sahaja lagi.

Pada ketika itu, pasukannya yang sedang beraksi di gelanggang lawan, terikat 1-1 bersama pasukan Michigan State University.

A look at the game-winner from Wan Kuzri Wan Kamal with 24 seconds remaining in a 2-1 @ZipsMSoc win over Michigan State.📺 BTN+ – https://t.co/qKzMryyUyL#FindAWay pic.twitter.com/smUPYlAqM4

Ketika menerima bola di dalam kotak penalti, dia terlebih dahulu mengawalnya dan membawa ke jarak yang lebih dekat dengan gawang sebelum melakukan rembatan padu mengalahkan penjaga gol lawan.

Gol tersebut telah membantu pasukannya bangkit selepas ketinggal 0-1 pada separuh masa pertama dan meraih kemenangan 2-1 ke atas Michigan State University.

Baca: Wan Kuzri Jaring Gol & Cipta ‘Assist’ Bantu Pasukannya Menang Besar 7-1

Sebagai rekod, ini merupakan gol keduanya pada musim ini setelah menjaringkan gol pertama pada perlawanan yang lalu, menentang Wright States University, jumaat lalu.

Perlawanan seterusnya, pasukan yang diwakili Wan Kuzri akan menentang Robert Morris University di gelanggang sendiri, jumaat ini (3 September).

Featured Image: Football Association of Malaysia


Bekas Penyerang Brazil, Robinho Kini Dibayar Gaji Sekitar RM1100 Sebulan

Bekas penyerang skuad kebangsaan Brazil, Robson de Souza atau lebih dikenali sebagai Robinho kini hanya dibayar gaji sekitar RM1100 sebulan bersama kelab baharunya, Santos FC.

Penyerang berusia 36 tahun itu diperkenalkan secara rasmi pada ahad lalu sebagai pemain baharu Santos FC dan menandatangani kontrak selama lima bulan bersama kelab yang beraksi dalam saingan Liga Brazil itu.

Beliau kembali menyertai kelab remajanya sebagai ejen bebas selepas membantu pasukan berpangkalan di Liga Turki, Istanbul Baseksehir FK memenangi saingan liga pertama musim lepas.

O ROBINHO ESTÁ DE VOLTA! O eterno Rei das Pedaladas assinou contrato de cinco meses e acertou seu retorno para iniciar a quarta passagem pelo Santos! #TheLastPedal 🚲 pic.twitter.com/h7YZjDc84L

“(Santos) sentiasa menjadi rumah saya. Matlamat saya adalah untuk membantu (Santos) di dalam dan luar padang, dan menjadikan Santos FC kembali ke kedudukan tertinggi, di mana (kelab) tempat saya tidak patut tinggalkan.”

“Sangat bagus dapat kembali ke kelab yang membentuk saya dalam karier bola sepak. Inilah tempatnya saya membesar. Saya sentiasa impikan menjadi pemain bola sepak dan Santos FC yang merealisasikannya.” katanya dipetik daripada kenyataan rasmi kelab.

Em casa. #TheLastPedal 🚲 pic.twitter.com/IkucgJ35vi

Untuk makluman, nilai sebulan gajinya iaitu R$1500 (RM1117.15) hanya melebihi sedikit nilai gaji minimum yang ditetapkan oleh kerajaan Brazil pada tahun 2020 iaitu R$1039 (RM773.81).

Selain bersama Santos FC sejak zaman remajanya sehingga tahun 2005 sebelum berhijrah ke Real Madrid, Robinho pernah kembali menyarung jersi Santos FC sebanyak dua kali sebagai pemain pinjaman.

Pertamanya pada tahun 2010 ketika dipinjamkan oleh Manchester City, manakala kali keduanya adalah pada tahun 2014 sehingga tahun 2016 dipinjamkan oleh kelab Itali, AC Milan.


Malaysia Masters: 1 Jam 29 Minit Bertarung, 211 Pukulan Iringi Kemaraan Pearly-Thinaah Ke Suku Akhir

Beregu wanita No.1 tanah air, Pearly Tan dan Thinaah Muralitharan terlebih dahulu melalui satu pertarungan yang cukup epik dan dramatik sebelum dapat mengesahkan kemaraan ke peringkat suku akhir Malaysia Masters 2023.

Gandingan Pearly-Thinaah yang diletakkan sebagai pilihan keenam kejohanan terpaksa melalui perlawanan yang memakan masa satu jam dan 29 minit sebelum mencatatkan kemenangan ke atas lawannya dari Jepun, Rena Miyaura dan Ayako Sakuramoto pada Pusingan 16 sebentar tadi, ianya

Selain itu, satu rali panjang yang berjumlah 211 pukulan pada set ketiga turut menghiasi pertarungan antara pasangan yang menghuni ranking ke-11 dunia dengan beregu wanita No.5 negara matahari terbit itu.

PERODUA Malaysia Masters 2023 presented by DAIHATSUWD – R16             🇲🇾TAN Pearly🏅21 18 21 🇲🇾THINAAH Muralitharan🏅             🇯🇵Rena MIYAURA17 21 19 🇯🇵Ayako SAKURAMOTO

— BWFScore (@BWFScore) May 25, 2023

Disebalik pertarungan yang cukup epik itu, Pearly-Thinaah tetap berhasil menutup perlawanan itu dengan skor 21-17, 18-21 dan 21-19.

Sementara itu, di peringkat suku akhir kelak, Pearly-Thinaah akan membuat perhitungan dengan sepasang lagi beregu Jepun menghuni ranking kesembilan dunia iaitu Yuki Fukushima dan Sayaka Hirota bagi merebut tempat ke peringkat separuh akhir.

Berdasarkan rekod, Pearly-Thinaah dan Yuki-Sayaka pernah berentap sebanyak lima kali sebelum ini. Daripada lima pertemuan itu, hanya dua dimenangi oleh Pearly-Thinaah dan selebihnya dimenangi oleh bekas beregu wanita No.1 dunia ini.


Terbuka Malaysia: Fajar-Rian Pastikan Tiada Wakil Negara Ke Separuh Akhir

Beregu lelaki No.1 dunia, Fajar Alfian dan Muhammad Rian Ardianto memastikan tiada sebarang wakil dari Malaysia dapat mara ke peringkat separuh akhir Terbuka Malaysia 2023.

Gandingan Fajar-Rian menghadirkan situasi berkenaan selepas melakar kemenangan ke atas wakil terakhir negara, Ong Yew Sin dan Teo Ee Yi di peringkat suku akhir, sebentar tadi.

Dalam pertarungan itu, Fajar-Rian berhasil merekodkan kemenangan menerusi skor 14-21, 21-16 dan 21-17 dalam tempoh masa lebih satu jam permainan yang berlangsung di Gelanggang 1, Axiata Arena.

Untuk makluman, ini merupakan kemenangan ketujuh dicetak oleh Fajar-Rian daripada sepuluh pertemuan menentang Yew Sin-Ee Yi di sebarang kejohanan antarabangsa.

Sementara itu, Fajar-Rian yang merekodkan kemenangan dapat meneruskan langkah ke peringkat separuh akhir kejohanan Jelajah Dunia BWF bertaraf Super 1000 ini.

Menanti mereka di peringkat tersebut adalah beregu Korea yang berada di ranking ke-18 dunia, Kang Min-hyuk dan Seo Seung-jae.

Sebagai tambahan, satu lagi wakil negara yang beraksi di peringkat suku akhir pada hari ini, beregu campuran, Chen Tang Jie dan Toh Ee Wei turut sama tidak dapat merakamkan kemaraan ke peringkat separuh akhir.

Kegagalan itu berpunca daripada tumpas kepada beregu No.3 dunia dari Thailand, Dechapol Puavaranukroh dan Sapsiree Tearattanachai.

Featured Image: Badminton Association of Malaysia


Thailand Rancang Layak Ke Sukan Olimpik – Hanya Pemain Lahir Selepas Januari 2001 Akan Sertai Saingan B-23

Persatuan Bola Sepak Thailand (FAT) berhasrat melayakkan skuad bawah 23 tahunnya (B-23) dalam acara bola sepak di temasya Sukan Olimpik Paris 2024 dan satu pelan khusus telah dirancang.

Menerusi satu perkongsian di laman sosialnya, FAT memaklumkan kesemua pertandingan atau kejohanan bagi kategori umur B-23 sepanjang tahun 2022 hingga 2024 akan disertai oleh pemain-pemain yang lahir selepas 1 Januari 2001 (berusia 21 tahun dan 6 bulan atau lebih muda) sahaja.

Selain itu, mereka juga menetapkan tidak akan menggunakan atau mengisi kuota pemain lebih umur di dalam skuad ini sepertima yang dibenarkan dalam sesetengah penganjur kejohanan seperti temasya Sukan SEA dan Sukan Asia.

สมาคมฯ กำหนดแผนการเตรียมทีมชาติไทย U23 ต่อเนื่องถึงคัดบอลโอลิมปิค 2024

อ่านเพิ่มเติม : https://t.co/64tGhB3aGH#ช้างศึก #ทีมชาติไทย #TogetherAsOne #Changsuek #Thailand #บอลไทย #ฟุตบอลไทย #FAThailand #AFCU23AsianCup #AFCU23 #ช้างศึกU23 #ทีมชาติไทยU23 pic.twitter.com/JnfrBxnZJ3

— Changsuek (@Changsuek_TH) July 26, 2022

Difahamkan, badan induk dan barisan kejurulatihan sudah mempunyai sekelompok pemain yang akan dipertaruhkan untuk beraksi dengan pasukan ini bagi merealisasikan perancangan mereka untuk ke temasya Sukan Olimpik.

Namun begitu, FAT tetap akan memantau pemain-pemain lain di luar kelompok tersebut yang menunjukan prestasi memberangsangkan di pelbagai kejohanan terutamanya bersama pasukan kelab masing-masing.

Ini bagi memastikan FAT tidak menutup sebarang peluang kepada pemain-pemain yang tidak berada dalam senarai awal kelompok daripada menyertai skuad ke Sukan Olimpik asalkan termaktub dalam kriteria umur seperti dinyatakan di atas.

Untuk makluman semua, antara saingan antarabangsa bagi kategori B-23 bagi sepanjang tahun 2022 hingga 2024 adalah seperti berikut:

Sebagai tambahan, untuk melayakkan diri ke temasya Sukan Olimpik Paris 2024, mana-mana pasukan dari benua asia perlu menjadi tiga pasukan terbaik di saingan Piala Asia B-23 pada tahun 2024 kelak.


Terbuka Swiss: Jin Wei Mara, Kisona Kandas

Dua perseorangan wanita negara yang menyertai saingan Terbuka Swiss 2023 menerima nasib yang berbeza selepas beraksi di Pusingan 32, awal pagi tadi waktu Malaysia.

Pemain wanita No.1 tanah air, Goh Jin Wei menempah tiket ke peringkat seterusnya iaitu Pusingan 16 apabila berhasil melakukan kejutan ke atas pemain No.20 dunia dari Denmark, Line Højmark Kjærsfeldt.

Jin Wei berhasil melakar kemenangan ke atas pemain ini menerusi tiga set permainan yang berkesudahan dengan skor 12-21, 21-17 dan 21-13 dalam tempoh 46 minit permainan.

Menantinya di Pusingan 16 adalah pemain No.11 dunia dari Thailand, Pornpawee Chochuwong merangkap pilihan keenama kejohanan.

Sementara itu, berbeza pula kisah yang dialami oleh seorang lagi wakil negara, Kisona Selvaduray yang turut beraksi dalam kategori ini.

Selepas berhasil melepasi saingan peringkat kelayakan, Kisona terpaksa akur kandas di Pusingan 32 apabila tumpas kepada pemain No.22 dunia dari Scotland, Kirsty Gilmour.

Dalam pertarungan itu, Kisona tewas secara ”straight set” dengan skor 9-21 dan 16-21 dalam tempoh permainan sekitar setengah jam.

Featured Image: Badminton Association of Malaysia


APG 2022: Latif Romly Kutip Pingat Emas Lompat Jauh Kali Keempat Berturut-Turut

Jaguh lompat jauh para negara, Datuk Abdul Latif Romly berhasil menambah koleksi pingat emasnya pada temasya Sukan Para ASEAN (APG).

Atlet berusia 25 tahun kelahiran Perlis ini menambah koleksi terbarunya setelah melakukan lompatan terbaiknya sejauh 7.20 meter (m) dalam acara lompat jauh kategori F20 (masalah intelektual) di Stadium Manahan, Indonesia, hari ini.

Lompatan itu sudah memadai buatnya untuk merangkul pingat emas pada temasya kali ini mengatasi pencabar terdekatnya yang merupakan atlet senegara, Zulkifly Abdullah (6.43m) dan atlet Singapura, Suhairi Suhaini (5.78m).

Jaguh lompat jauh para negara, Datuk Abdul Latif Romly hadiahkan pingat emas🥇kategori F20 manakala rakan sepasukan, Zulkifly Abdullah raih pingat perak🥈

Teruskan melakar kejayaan buat Malaysia 👍🏻#DemiMALAYSIA#APGSolo2022 pic.twitter.com/IrhDRFWnrC

— Faizal Azumu (@PejaOfPerak) August 2, 2022

Sebagai rekod, ini merupakan pingat emas keempat yang dimenangi oleh Latif dalam temasya Sukan Para ASEAN. Sebelum ini, dia meraih kilauan pingat yang sama dalam edisi Naypyidaw 2014, Singapura 2015 dan Kuala Lumpur 2017.

Sebagai tambahan, Latif juga merupakan pemenang dua pingat emas Paralimpik serta dua pingat emas Kejuaraan Dunia IPC.

Selain itu, Latif turut memegang rekod dunia dalam acara ini dengan lompatan sejauh 7.64m yang dilakukannya semasa beraksi di temasya Sukan Para Asia 2018 di Jakarta, Indonesia.

Featured Image: Majlis Sukan Negara Malaysia


MotoGP: Pecco Bagnaia, Ducati Teruskan Dominasi

Pelumba Ducati, Bagnaia berjaya mempertahankan kejuaraannya di Motul TT Assen menjadikan kemenangan kelima dikepacinya musim ini selepas muncul juara di GP Portugal, GP Sepanyol, GP Itali dan GP Belanda.

Anak jati Turin itu muncul juara selepas menamatkan perlumbaan di tempat pertama dengan catatan masa 40 minit dan 37.64 saat meninggalkan rakan senegara, Marco Bezzecchi di tempat kedua dan pelumba Sepanyol, Aleix Espargaro di tempat ketiga.

Kemenangan itu menghadiahkan Bagnaia mata keseluruhan kejuaraan sebanyak 34 mata termasuk sembilan mata yang dikutip dalam perlumbaan pecut selepas menduduki tempat kedua.

Ketika ini, Francesco Bagnaia dari Ducati Lenovo Team mendahului kejohanan dengan 194 mata, diikuti pelumba Prima Pramac Racing, Jorge Martin (159) dan Bezzecchi (158) yang mewakili Mooney VR46 Racing Team.

Lebih menarik, ketiga-tiga pelumba tersebut merupakan penunggang jentera keluaran Ducati sekaligus memberi bayangan bahawa dominasi pengeluar Itali itu bakal berterusan untuk tahun yang keempat.

Ducati meneruskan rentak cemerlang musim ini apabila memenangi hampir kesemua perlumbaan MotoGP dan tidak pernah terlepas daripada sebarang kedudukan podium setakat ini.

Namun, ini bukanlah kali pertama Ducati dilihat begitu cemerlang kerana sejak 2020 lagi, Ducati merupakan pengeluar utama yang menguasai MotoGP dengan catatan mata tertinggi untuk tiga musim berturut-turut.

Setakat ini, hanya GP Amerika menjadi satu-satunya kejuaraan yang tidak menampilkan pelumba Ducati selaku juara dengan Alex Rins, wakil Honda yang menjulang trofi di Texas.


6 Pemain Malaysia Menyerikan Baki Liga Thailand Musim 2022-23

Seramai enam pemain Malaysia akan menyerikan baki saingan Liga Thailand musim 2022-23. Sebelum ini, hanya seorang sahaja pemain Malaysia yang beraksi di sana iaitu Liridon Krasniqi bersama Khon Kaen United.

Bagaimanapun, jendela perpindahan pertengahan musim yang dibuka bermula 19 Disember dan berakhir pada 17 Januari menyaksikan penambahan lima lagi pemain Malaysia menyertai kelab-kelab yang berpangkalan di negara yang turut sinonim dengan gelaran Gajah Putih.

Berikut adalah senarai enam pemain Malaysia yang beraksi di Liga Thailand tersebut:

Seperti kita sedia maklum, pemain naturalisasi kebangsaan ini menyertai Khon Kaen United pada Ogos tahun lalu dengan kontrak pinjaman daripada Johor Darul Ta’zim (JDT). Setakat ini, pemain tengah yang terkenal dengan nama panggilan Matdon ini telah merekodkan 8 penampilan dimana empat daripadanya sebagai pemain kesebelasan utama bersama Khon Kaen United dalam kesemua pertandingan.

Tatkala ramai peminat bola sepak tanah air menyangka pertahanan kacukan Belgium-Malaysia ini akan menyertai Johor Darul Ta’zim (JDT), Dion Cools membuat kejutan dengan menyertai Buriram United selepas meninggalkan FK Jablonec. Butiran kontraknya bersama kelab gergasi Thailand tidak didedahkan kepada umum namun difahamkan Cools akan bersama Buriram untuk suatu tempoh yang agak panjang. Cools tampil beraksi bersama Buriram buat pertama kalinya dalam perlawanan persahabatan menentang Kelantan, Ahad lalu.

Penyerang sayap kebangsaan, Safawi Rasid turut sama memilih kelab berpangkalan di Thailand sebagai destinasi seterusnya dalam karier bola sepaknya. Pemain berusia 25 tahun ini menyertai Ratchaburi dengan kontrak pinjaman daripada Johor Darul Ta’zim (JDT).

Pertahanan berdarah campuran Sweden-Malaysia, Junior Eldstal kembali semula ke saingan Liga Thailand dengan menyertai PT Prachuap. Sebelum ini, pertahanan berusia 31 tahun ini pernah beraksi di sana bersama Chonburi FC sekitar tahun 2021 hingga 2022 sebelum menyertai Johor Darul Ta’zim pada jendela perpindahan pertengahan musim 2022.

Julukan: Look Nontree The Emerald Nagas

Seorang lagi pertahanan kacukan yang merupakan berdarah campuran Scotland-Malaysia, Stuart Wark turut memilih Thailand sebagai destinasi seterusnya untuk meneruskan karier bola sepak selepas dua musim bermain bersama Sarawak United FC. Untuk makluman, ini merupakan kali pertama Stuart beraksi dalam kancah bola sepak Thailand.

Bekas penyerang skuad bawah 19 tahun (B-19) kebangsaan, Zafuan Azeman pernah menyepi seketika daripada arena bola sepak membuat kejutan dengan menyertai Uthai Thani FC yang beraksi dalam kancah divisyen kedua bola sepak Thailand. Dimaklumkan, Zafuan menandatangani kontrak selama setahun dan setengah bersama skuad berjulukan The Elephants. Bagaimanapun, Thailand bukanlah sesuatu yang asing buat pemain yang berusia 23 tahun ini. Zafuan pernah bermain bersama Angthong FC yang bersaing dalam divisyen ketiga Thailand sekitar 2019 hingga 2020.


Kejohanan Dunia BWF: Beregu China Noktahkan Kemaraan Aaron-Wooi Yik Di Pusingan 16

Perjalanan pasangan beregu lelaki nombor 1 negara, Aaron Chia dan Soh Wooi Yik di Kejohanan Dunia BWF nampaknya terhenti setakat Pusingan 16 sahaja.

Walaupun Aaron-Wooi Yik diletakkan sebagai pilihan keempat untuk menjuarai kejohanan ini tetapi kemaraan mereka telah dinoktahkan oleh beregu China, Hei Ji Ting dan Tan Qiang yang menghuni ranking ke-24 dunia, semalam.

TotalEnergies BWF World Championships 2021MD – Round of 16               🇨🇳Ji Ting HE🏅17 21 21 🇨🇳Qiang TAN🏅21 14 16 🇲🇾Aaron CHIA               🇲🇾Wooi Yik SOH🕗 in 50 minutes https://t.co/meM5IBMt6l

Ji Ting-Qiang berhasil merakamkan kemenangan ke atas Aaron-Wooi Yik dengan pungutan mata 17-21, 21-14 dan 21-16 dalam tempoh masa 50 minit permainan.

Sebagai tambahan, di peringkat suku akhir kelak, beregu China ini bakal menentang pasangan beregu bebas (independent) Malaysia, Goh V Shem dan Tan Wee Kiong yang kini berada di ranking ke-14 dunia.

Featured Image: Badminton Photo / Badminton Association of Malaysia


Muncul Juara Kumpulan J, Harimau Muda Kembali Ke Pentas Piala Asia B-23

Setelah gagal ke saingan Piala Asia Bawah 23 Tahun (B-23) pada edisi lalu, skuad Malaysia B-22 yang dibimbing oleh Brad Maloney layak menyertai saingan tersebut yang akan berlangsung di Uzbekistan pada tahun hadapan.

Skuad yang mendapat julukan Harimau Muda layak ke pusingan akhir pentas asia ini setelah merekodkan keputusan seri tanpa jaringan menentang Thailand dalam perlawanan terakhir peringkat kelayakan pada hari ini.

Keputusan seri 0-0 itu sudah memadai untuk meletakkan skuad Harimau Muda selaku juara Kumpulan J yang turut membabitkan pasukan tuan rumah, Mongolia dan Laos.

Untuk makluman semua, kejohanan ini membabitkan 16 pasukan secara keseluruhan. Ianya dijadualkan berlangsung pada bulan Jun 2022.

Sebagai tambahan, pencapaian terbaik skuad Harimau Muda di pentas ini adalah pada edisi 2018. Ketika itu, pasukan yang dibimbing oleh Datuk Ong Kim Swee mara sehingga ke peringkat suku akhir.

Featured Image: Football Association of Malaysia


Terkini: Argentina Disingkirkan Sebagai Hos Copa America Selepas Colombia

Konfederasi Bola Sepak Amerika Selatan (CONMEBOL) memaklumkan Argentina digantung daripada menjadi hos kejohanan Copa America.

Keputusan itu dibuat oleh badan induk bola sepak benua terbabit selepas melihat situsasi semasa penularan mendadak pandemik Covid-19 di Argentina, kebelakangan ini.

Makluman tersebut disampaikan oleh CONMEBOL menerusi satu ciapan daripada akaun rasminya, hari ini.

La CONMEBOL informa que en atención a las circunstancias presentes ha resuelto suspender la organización de la Copa América en Argentina. La CONMEBOL analiza la oferta de otros países que mostraron interés en albergar el torneo continental.

Minggu lalu, CONMEBOL telah membuat keputusan untuk menyingkirkan tuan rumah bersama, Colombia selaku negara hos kerana alasan yang sama.

Dengan penyingkiran kedua-dua negara ini sebagai hos bagi pertandingan Copa America 2021, CONMEBOL dikhabarkan sedang menilai tawaran negara lain yang berminat untuk menganjurkan kejohanan ini.

Untuk makluman, sepak mula perlawanan pertama dijadualkan berlangsung dalam tempoh sekitar dua minggu sahaja lagi iaitu pada 14 jun hadapan.


Korea Masters: Joo Ven Lepasi Pusingan 32 Singkir Pemain Muda Singapura

Perseorangan lelaki bebas (independent) negara, Soong Joo Ven tiada masalah untuk melangkah ke Pusingan 16 saingan Korea Masters 2022 – Jelajah Dunia Super 300 BWF.

Kemaraan itu terhasil selepas Joo Ven berjaya menyingkirkan pemain muda dari negara sebarang tambak, Singapura, Jason Teh Jia Heng pada Pusingan 32, yang berlangsung sebentar tadi.

Dalam perlawanan terbabit, Joo Ven mengalahkan pemain berusia 21 tahun tersebut secara ‘straight set’ dengan skor 21-8 dan 21-18 dalam tempoh masa 46 minit permainan.

2022 Gwangju YONEX Korea MastersMS – Round of 3221 21 🇲🇾Joo Ven SOONG🏅 8  18 🇸🇬Jia Heng Jason TEH

🕗 in 46 minutes https://t.co/YouasgQwch

— BWFScore (@BWFScore) April 12, 2022

Untuk makluman semua, ini merupakan pertemuan sulung melibatkan kedua-dua pemain ini di pentas antarabangsa.

Sementara itu, Joo Ven bakal berhadapan dengan pemain pilihan kelima kejohanan yang juga merupakan pemain tuan rumah, Heo Kwang-hee (ranking ke-30) di peringkat Pusingan 16.

Untuk pengetahuan semua, Joo Ven dan Kwang-hee merupakan pemain yang sebaya dengan usia 26 tahun masing-masing. Berdasarkan rekod, kedua-duanya pernah bertemu sebanyak sekali di pentas Terbuka Hyderabad 2018 dan ianya dimenangi oleh Joo Ven.

Featured Image: Badminton Association of Malaysia


Kuala Lumpur Nafi Pancing Junior Eldstal, Mungkin Pasukan Lain

Skuad ibu kota, Kuala Lumpur menafikan memancing khidmat pemain kacukan Sweden-Malaysia, Junior Eldstal untuk menguatkan pasukan mereka, musim hadapan.

Penafian itu dibuat sendiri oleh pengurus pasukan, Hamidi Abu Bakar menerusi satu laporan oleh akhbar tempatan, Harian Metro.

Beliau akui Kuala Lumpur yang akan menyertai saingan Liga Super 2021 sedang mendapatkan beberapa pemain baharu.

Namun perkhabaran yang mengaitkan Eldstal akan menyertai pasukannya itu hanyalah bersifat sebagai khabar angin sahaja.

“Saya ada juga mendengar khabar angin yang mengaitkan pemain terbabit akan bersama Kuala Lumpur namun setakat ini dia tiada dalam perancangan kami.

“Sekarang ini, kami akan mengambil beberapa pemain baharu namun lebih bergantung kepada bajet yang akan dibentangkan nanti,” katanya.

Untuk makluman, pada awal november lalu, Eldstal diumumkan berpisah bersama kelabnya, Metropolitan Police FC ekoran telah mendapat kontrak profesional bersama pasukan dalam saingan Liga Malaysia.

Bagaimanapun, pasukan yang akan disertai oleh pemain yang pernah beraksi bersama Johor Darul Ta’zim (JDT) dari tahun 2015 hingga 2018 ini kekal menjadi misteri sehingga ke hari ini.

Featured Image: Instagram Junior Eldstal


Joan Mir Muncul Juara Dunia MotoGP 2020, Apa Reaksi Marquez?

Pelumba Suzuki Ecstar, Joan Mir ditabalkan sebagai juara dunia MotoGP 2020 setelah menamatkan perlumbaan GP Valencia di kedudukan ketujuh pada ahad lalu.

Kedudukan tersebut sudah memadai untuk Mir memastikan dirinya gah di puncak tanpa dapat dicabar oleh mana-mana pelumba lain dengan kutipan 171 mata walaupun berbaki satu lagi siri perlumbaan.

2020 @MotoGP WORLD CHAMPION!!! #M1R ¡¡¡CAMPEÓN DEL MUNDO DE #MOTOGP 2020!!!#ValenciaGP @suzukimotogp pic.twitter.com/TzJMay52rn

Baca: Pelumba Suzuki, Joan Mir Raih Kejuaraan Dunia MotoGP 2020

Bertambah menarik, Mir merangkul kejuaraan tersebut dengan hanya memenangi satu perlumbaan sahaja iaitu di siri perlumbaan GP Eropah setakat 13 perlumbaan yang berlangsung musim ini.

Mengulas mengenai kemenangan oleh pelumba Suzuki Ecstar tersebut, Alex Marquez berkata konsistensi menjadi kunci utama kejayaan Mir disamping prestasi terumbang-ambing pelumba-pelumba lain.

“Memang, dia konsisten,” kata Alex seperti dipetik daripada laman sesawang Motorsports.

“(Jika) sesiapa yang lain mempunyai konsistensi sepertinya, mungkin ia saingan kejuaraan yang berbeza.”

“(Kebiasaannya) kami mempunyai kejuaraan daripada awal musim lagi kamu akan melihat dengan jelas siapa yang akan menjadi juara tetapi musim ini sangat, sangat pelik.”

Let's go! 🔥🚥#MonsterYamaha | #MotoGP | #ValenciaGP pic.twitter.com/0Clj47lJTe

“Terlalu banyak (prestasi) naik dan turun, terutamanya daripada pelumba Yamaha. Dan (Andrea) Dovizioso juga tidak begitu konsisten.”

“Tetapi dia (Mir) di situ, dia sangat bijak, dia sangat pintar, dan dia melakukan tugas dengan baik untuk meraih kejuaraan buat Suzuki.”

“Dia sangat pintar dan lebih matang daripada semua orang.” ujarnya lagi yang merupakan adik kepada juara dunia MotoGP sebanyak enam kali, Marc Marquez.

This season I will not compete again. After evaluating how the arm is doing with the Doctors and my team, we have decided that the best option is to return next year. It's time to continue with the recovery. Thanks for the messages of support. Looking forward to returning in 2021 pic.twitter.com/WlQI3BntTN

Baca: Baki Dua Perlumbaan Ini Saya Tak Sertai, Nantikan Tahun Depan!

Kejayaan Mir yang merangkul kejuaraan dunia pada musim keduanya beraksi dalam saingan MotoGP turut memberikan motivasi tinggi kepada Alex.

Pada masa yang sama, Alex turut menyatakan saingan MotoGP 2021 kelak akan bertambah sukar apabila abangnya bakal kembali berlumba setelah pulih sepenuhnya daripada kecederaan musim ini.

Featured Image: Joan Mir Twitter


Mane & Rakan-Rakan Buat Salah Tak Main Piala Dunia 2022

Skuad kebangsaan Senegal yang dibarisi oleh Sadio Mane dan beberapa pemain yang beraksi bersama kelab eropah telah membuatkan Mohamed Salah dan Mesir tidak akan bermain di pentas Piala Dunia 2022.

Ini selepas Senegal berhasil merekodkan kemenangan ke atas Mesir dalam perlawanan pusingan ketiga kelayakan Piala Dunia bagi peringkat Konfederasi Bola Sepak Afrika (CAF), pada awal pagi tadi, waktu Malaysia.

Sebelum beraksi pada perlawanan timbal balik di Stade Me Abdoulaye Wade di Dakar, Senegal pada pagi tadi, Mesir turun dengan kelebihan aggregat 1-0 hasil daripada kemenangan yang diraih di halaman sendiri pada 26 Mac lalu.

Bagaimanapun, perlawanan pada hari ini, Senegal berhasil menjadikan agregat tersebut 1-1 seawal minit ke-4 berpunca daripada jaringan sendiri pemain Mesir, Hamdi Fathi. Skor 1-1 tersebut berlanjutan sehingga masa tambahan dan memaksa pemenang ditentukan menerusi penentuan sepakan penalti.

Semasa penentuan sepakan tersebut, Salah merangkap kapten Mesir antara yang gagal menyempurnakan sepakan penalti bersama-sama Ahmed Sayed (Zizo) dan Mostafa Mohamed. Hanya percubaan ketiga oleh Amr El Solia sahaja yang berhasil masuk ke dalam gawang.

🇸🇳✨ The African champions are going to Qatar!#WCQ | #WorldCup | @FootballSenegal pic.twitter.com/xFsNz7gqN1

— FIFA World Cup (@FIFAWorldCup) March 29, 2022

Dua pemain Senegal yang mengambil giliran pada dua percubaan awal turut sama gagal menyempurnakan sepakan penalti. Namun, bermula pemain ketiga, Ismaila Sarr, Senegal berhasil mendapatkan rentak menjaringkannya sebelum pemain terakhir, Mane melengkapkannya sekaligus berhasil memenangi perlawanan skor 3-1.

Kemenangan itu membolehkan Senegal yang juga merupakan juara Piala Negara-Negara Afrika (AFCON) 2021 menempah tiket ke Qatar dan tampil buat kali ketiga dalam sejarah di pentas Piala Dunia.


Ranking BWF: Pearly-Thinaah Jatuh Ke Tangga Ke-12 Dunia

Kedudukan pasangan badminton wanita No.1 tanah air, Pearly Tan dan Thinaah Muralitharan dalam kedudukan Ranking Dunia BWF terus mencatatkan kejatuhan.

Kemaskini terbaru oleh badan induk berkenaan pada hari ini menyaksikan Pearly-Thinaah jatuh satu anak tangga berbanding kedudukan mereka pada minggu lalu sekaligus menghuni tangga ke-12 dunia, pada minggu ini.

Untuk makluman, kejatuhan mereka itu disebabkan oleh gandingan adik beradik dari Thailand, Benyapa Aimsaard dan Nuntakarn Aimsaard yang muncul naib juara Terbuka Thailand pada Ahad lalu.

Kejayaan itu sekaligus gandingan berusia 20 dan 24 tahun masing-masing itu mengumpul 67,955 mata secara keseluruhan mengatasi 66,301 mata kepunyaan Pearly-Thinaah yang tidak beraksi dalam kejohanan terbabit sepanjang minggu lalu.

Sebagai rekod, ini merupakan julung kalinya sejak awal Mei 2022 Pearly-Thinaah yang menjuarai Terbuka Perancis 2022 terkeluar daripada kelompok 11 pasangan wanita terbaik dunia.

Sementara itu, kemaskini pada hari ini turut menyaksikan gandingan beregu wanita bebas (independent), Vivian Hoo dan Lim Chiew Sien turut jatuh satu anak tangga dan menghuni ranking ke-21 dunia.

Featured Image: Perodua Malaysia Masters 2023


Terbuka Jepun: Beregu No.23 Dunia Hampir Singkir Pearly-Thinaah

Beregu wanita No.1 tanah air, Pearly Tan dan Thinaah Muralitharan hampir-hampir sahaja ditunjukkan jalan keluar seawal Pusingan 32 ketika turun menentang pasangan yang menghuni ranking ke-23 dunia, Liu Sheng Shu dan Tan Ning di Terbuka Jepun 2023, hari ini.

Pada awalnya, Pearly-Thinaah yang berada di ranking kesebelas dunia memulakan pertarungan itu dengan baik apabila mencatatkan kemenangan pada set pertama dengan skor 21-11.

Bagaimanapun, Liu-Tan dari China berhasil bangkit untuk memenangi perlawanan pada set kedua dengan skor 21-9 sekaligus mengheret Pearly-Thinaah ke set penentuan.

Ketika beraksi di set ketiga merangkap set penentuan, ada satu ketikanya, Pearly-Thinaah telah ketinggalan 9-15. Namun begitu, Pearly-Thinaah yang menampilkan semangat juang yang tinggi membolehkan mereka mengejar sehingga berjaya menamatkan set tersebut dengan skor 21-19.

DAIHATSU Japan Open 2023WD – R32            🇲🇾TAN Pearly🏅21 9 21 🇲🇾THINAAH Muralitharan🏅            🇨🇳LIU Sheng Shu11 21 19 🇨🇳TAN Ning

— BWFScore (@BWFScore) July 25, 2023

Ianya sekaligus menoktahkan pertarungan menentang Liu-Tan setelah 59 minit di atas gelanggang dengan pungutan mata 21-11, 9-21 dan 21-19 dan membawa Pearly-Thinaah ke peringkat Pusingan 16 bagi kejohanan Jelajah Dunia BWF Super 750 ini.

Untuk makluman, ini merupakan kali kedua berturut-turut Pearly-Thinaah melakar kemenangan ke atas Liu-Tan di pentas antarabangsa selepas menundukkan mereka dalam pertemuan julung kalinya di Kejohanan Badminton Berpasukan Campuran Asia 2023 menerusi skor 21-17, 12-21 dan 21-19 dalam tempoh masa satu jam dan 16 minit permainan.

Sementara itu, Pearly-Thinaah yang mara ke Pusingan 16 akan menantikan cabaran samada daripada beregu No.1 dunia dari China, Chen Qing Chen dan Jia Yi Fan atau beregu Kanada yang berada di ranking ke-30, Catherine Choi dan Josephine Wu.


Ranking BWF: Perseorangan Remaja, Justin Semakin Menghampiri Kelompok 100 Terbaik Dunia

Perseorangan remaja negara, Justin Hoh yang menamatkan Cabaran Antarabangsa Iran Fajr Ke-31 selaku naib juara pada Ahad lalu semakin menghampiri kelompok 100 pemain lelaki terbaik dunia.

Biarpun terlepas peluang untuk merangkul gelaran juara sulung pada tahun ini, status naib juara itu telah mencetuskan lonjakan sebanyak 27 anak tangga dalam kemaskini ranking Persekutuan Badminton Dunia (BWF) pada hari ini.

Hasilnya, pemain berusia 18 tahun terbabit menghuni ranking ke-113 dunia bagi minggu keenam pada tahun ini.

Sementara itu, beberapa lagi perseorangan lelaki negara yang turut menyertai saingan itu turut merekodkan peningkatan dalam kedudukan ranking pada minggu ini.

Antaranya, Ong Ken Yon dan Lee Shun Yang merakamkan peningkatan sebanyak 26 dan 18 anak tangga sekaligus menghuni ranking ke-128 dan ke-130 dunia masing-masing.

Featured Image: Badminton Association of Malaysia


KBS Lancar MySukan TV – Platform Siaran Langsung Kejohanan MSSM & Liga Universiti

Kementerian Belia dan Sukan (KBS) mengambil inisiatif melancarkan sebuah platform media yang bernama MySukan TV bagi menyokong sukan-sukan yang kurang popular serta kejohanan di peringkat akar umbi di seluruh Malaysia, pada hari ini.

Di Malaysia, tumpuan orang ramai dan pihak media seringkali diberikan kepada acara, kejohanan dan sukan yang popular sahaja. Hal ini menyebabkan sukan-sukan lain serta kejohanan di peringkat rendah tidak mendapat tumpuan sekaligus mengurangkan publisiti dan populariti mereka.

Keadaan ini mengecilkan peluang mereka untuk menjana pendapatan menerusi pengiklanan mahupun tajaan yang boleh membantu mereka untuk terus terlibat di dalam sukan-sukan tersebut atau menganjurkan kejohanan tersebut.

Oleh demikian, KBS mengambil inisiatif dengan memberikan mandat kepada Impact Integrated untuk mewujudkan sebuah jenama media, MySukan TV yang boleh berperanan menyokong sukan akar umbi untuk mencapai kelestarian.

“MySukan TV adalah jenama media yang berfungsi untuk menyokong landskap sukan akar umbi di Malaysia menerusi aktiviti promosi untuk meningkatkan kesedaran masyarakat khususnya dan siaran langsung perlawanan sukan untuk menarik minat pelaburan atau tajaan daripada syarikat swasta.

“Fokus utama MySukan TV adalah untuk bekerjasama dengan penggiat sukan akar umbi bagi menarik minat pelabur swasta sekaligus menjana pendapatan melalui penyiaran acara dan perlawanan secara langsung menerusi platform MySukan TV.” ucap Menteri Belia dan Sukan, Dato’ Seri Ahmad Faizal Azumu dalam majlis pelancaran secara virtual tadi.

Antara sukan yang kurang popular yang akan diberikan penumpuan adalah seperti bola jaring, boling padang, BMX, papan selaju, perlumbaan dron, angkat berat, memanah dan sebagainya.

Ketua Pegawai Eksekutif (CEO) Impact Integrated, Ahmed Faris Amir turut memberikan contoh antara acara yang akan disiarkan secara langsung di laman web dan platform media sosial MySukan TV adalah kejohanan Majlis Sukan Sekolah Malaysia (MSSM) dan Liga Bola Sepak Universiti.

Selain daripada menjadi platform untuk menyiarkan acara dan kejohanan secara langsung, MySukan TV juga akan menyampaikan informasi dan berita semasa kejohanan di peringkat akar umbi.


Ranking BWF: Naib Juara Terbuka Swiss Mendekati Kelompok ‘Top 15’ Dunia

Beregu badminton lelaki negara, Goh Sze Fei dan Nur Izzuddin yang menjadi naib juara Terbuka Swiss pada minggu lalu semakin mendekati kelompok 15 pasangan terbaik dunia.

Kedudukan naib juara itu diraih selepas mereka terpaksa akur tumpas kepada beregu Indonesia, Fajar Alfian dan Rian Ardianto pada perlawanan akhir kejohanan bertaraf Jelajah Dunia Super 300 BWF, Ahad lalu.

Menerusi kemaskini terbaru oleh Persekutuan Badminton Dunia (BWF) pada hari ini, Sze Fei-Izzuddin berhasil mendaki dua anak tangga sekaligus menempatkan diri mereka di ranking ke-16 dunia untuk minggu ke-13 ini.

Untuk makluman semua, kedudukan ini merupakan yang tertinggi pernah diraih oleh pemain yang berusia 24 tahun masing-masing ini sejak bergandingan bersama sekitar lima tahun yang lalu.

Sementara itu, beberapa beregu lelaki negara yang lain dilihat kekal kedudukan ranking masing-masing. Aaron Chia-Soh Wooi Yik kekal di tangga ke-8, Ong Yew Sin-Teo Ee Yi di tangga ke-11 dan Man Wei Chong-Tee Kai Wun di tangga ke-44.

Manakala Tan Kian Meng-Tan Wee Kiong dan Goh V Shem-Low Juan Shen dilihat menurun satu anak tangga menjadikan mereka menduduki ranking ke-90 dan ke-129 masing-masing.


Piala AFF 2020: Jaringan Safawi, Akhyar & Kogi Pastikan Malaysia Bermula Langkah Kanan

Skuad kebangsaan bimbingan Tan Cheng Hoe memulakan kempen Piala AFF Suzuki 2020 peringkat Kumpulan B dengan langkah kanan.

Permulaan positif itu diraih oleh skuad Harimau Malaysia setelah merekodkan kemenangan selesa 3-1 ke atas Kemboja dalam perlawanan yang berlangsung di Stadium Bishan, petang tadi.

Jaringan pembukaan oleh Malaysia disumbangkan menerusi sepakan penalti yang disempurnakan oleh Safawi Rasid pada minit ke-23 seterusnya menamatkan separuh masa pertama dengan kedudukan 1-0.

👏 Akhyar Rashid, take a bow!#AFFSuzukiCup2020 | #RivalriesNeverDie | #CAMvMAS pic.twitter.com/Eoh8mKjGcn

Separuh masa kedua, Malaysia berhasil menambah lagi dua gol. Salah satu daripadanya dijaringkan menerusi gerakan solo oleh Akhyar Rashid pada minit ke-61.

Manakala satu lagi jaringan disumbangkan oleh pemain gantian, Kogileswaran Raj hasil umpanan cantik oleh Luqman Hakim pada minit ke-78.

🦸♂ 🦸♂ Super Subs at work!Luqman ➡ Kogi Raj 💥#AFFSuzukiCup2020 | #RivalriesNeverDie | #CAMvMAS pic.twitter.com/wmowHT3BI6

Bagaimanapun, hasrat untuk melihat skuad kebangsaan menamatkan perlawanan ini tanpa sebarang bolos tidak kesampaian apabila Kemboja berhasil meraih satu gol saguhati menerusi sepakan penalti pada penghujung permainan.

Perlawanan seterusnya, Malaysia akan bertemu Laos pada Khamis, 9 Disember dengan sepak mula pada jam 5.30 petang.

Featured Image: Football Association of Malaysia